Qul Ubaydiy. Vafo qilsang\nQul Ubaydiy. Vafo qilsang ( 14819 marta o'qilgan) Chop etish\nAbdulAziz 20 Iyun 2009, 05:02:52\nMuallif: Qul Ubaydiy\nHajmi: 256 Kb\nЖАМШИДЖОН 27 Iyul 2009, 12:31:13\n(Туркий «Девон»дан намуналар)\nНашрга тайерловчи — филология фанлари доктори А. Ҳайитметов\nҚУЛ УБАЙДИЙ ХУСУСИДА\nТарих шуни кўрсатадики, хонлар билан хонларнинг фарқи бор, беклар билан бекларнинг, амирлар билан амирларнинг. Бирлари ўзидан яхши ном қолдириш учун курашган ва яшаган бўлсалар, иккинчилари кўп вақт ўз турмушини, бойлик орттиришни, бор нарсаларни ҳам бузишни, йўқ килишни ўйлаган, яратувчилик ғоясидан узоқ бўлган.\nБухоро ҳокими Маҳмуд Султоннинг ўғли Убайдуллохон ибн Маҳмуд Султон эса бир томондан шайбонийлар сулоласининг йирик намоядаларидан бири бўлиши, ҳокимият учун бўлган жангу жадалларда фаол қатнашиши билан бирга ўз даври маданиятининг катта арбоби, XVI аср ўзбек адабиётининг йирик вакили ҳам бўлган, ўз ҳаётининг бирон кунини шеърсиз, шеър мутолаасисиз кечирмаган, ўзидан кейинги авлодларга ўзбек, форс ва араб тилларида бир неча девон қолдирган.\nУрта Осиё халқлари сиёсий тарихида Убайдуллохоннинг энг катта хизматларидан бири шундаки, у Исмоил Сафавий бошлиқ эронийларнинг, тарихчи Ҳофиз Таниш Бухорий тили билан айтганда, «қизил бошлар»нинг ҳужумларини дафъ этиб, Мовароуннаҳрни уларнинг истибдодидан сақлаб қолди. Шайбонийхоннинг фожиали ўлимидан кейин шайбонийлар орасида маълум даражада маънавий парокандалик юз берди. Убайдуллохоннинг ҳарбий маҳорати ва жасорати, унинг давлат арбоби сифатида қаттиққўллиги туфайли сафавийлар қўшини орқага чекинди. Уларнинг Ўрта Осиё шаҳарларини қирғин қилиши, талаши тўхтатилди. Убайдуллохон Шайбоний ҳукмдорларидан Кўчкинчпхон (1510-1530), унинг ўғли Абусаид (1530-1583) ҳукмронлиги даврида уларнинг ноиби, 1533-1539 йилларда эса хон кўтарилиб, мамлакатни бошқарди. Ҳофиз Таниш Бухорий ўзининг «Абдулланома» деган асарида ёзишича: «Унинг давлати ва халофати замонида Мовароуннаҳр, айниқса, Бухоро вилояти гуллаб яшнади». (Ҳофиз Таниш Бухорий, Абдулланома Т., 1966, 110-бет). Шу даврда унинг маблағига машҳур Мир Араб мадрасаси қурилди. Убайдуллохон 1539 йили вафот этган бўлиб, унинг хоки шу мадраса хоналаридан бирига қўйилган.\nУбайдуллохон ҳам ўз даври ҳукмдорларидан Ҳусайн Бойқаро, Шайбонийхон, Заҳриддин Муҳаммад Бобир каби муттасил шеърий ижод билан шугулланиб, шеърларига «Убайдий», «Қул Убайдий» тахаллусларини қўллар эди. Убайдий туркий, форсий ва арабий тилдаги шеърларидан уч девон тузиб, уни китоб ҳолида бир муқова ичига жойлаштирган. Бу девоннинг ягона қўлёзма нусхаси 1583 йилда Мир Ҳусайн ал-Ҳусайний томонидан кўчирилган, котиб уни «Куллиёт» деб атаган. Бу қўлёзма Ўзбекистон Фанлар академиясининг Абу Райҳон Беруний номидаги Шарқшунослик институтининг қўлёзмалар фондида инвентар № 8931 билан сақланмоқда.\nУбайдийнинг ўзбек тилидаги девонида 310 дан ортиқ ғазал, 485 дан зиёд рубоий, 21 қитъа, 13 туюқ ва бошқа шеър турлари — нотма, муаммо, маснавнй, ҳикмат, таржеъбандлардан намуналар мавжуд. Шоирнинг бой адабий мероси ҳали махсус ўрганилмаган. Убайдийнинг ўзбек тилидаги девонини дастлабки ўрганиш шуни кўрсатадики, бу девон бизгача тўлиқ етиб келмаган. Унда қофияси «алиф»га оид 44, «қоф»га оид 13, «нг»га оид 26, «л»га оид 9, «м»га оид 15, «н»га оид 58, «ёй»га оид 85 ғазал мавжуд бўлгани холда «б», «п», «с» (син) «ҳ», «х», «ж», «д», «р», «сот», «зот», «итқи», «изғи» каби ҳарфларга оид ғазаллар йўқ. Бу шуни кўрсатадики, девоннинг каттагина қисми йўқолган.\nШунга қарамай, мазкур девон Убайдийнинг катта шеърий истеъдодидан дарак беради. Унинг ғазал ва рубоийлари, қитъа ва туюқлари ўзбек шеъриятининг катта ютуқлари бўлиб, улар бир қанча ўзига хос хусусиятларга, нозик услуб кўринишларига эга.\nУбайдий шеъриятида ўзига хосликка, оригиналликка интилиш устун. Шоир шеърий услубида соддаликка мойиллик, ўз фикрини мумкин қадар халқ тили билан баён этишга уриниш муҳим ижобий ҳолдир.\nУбайдий ҳукмрон сулола вакили бўлса ҳам, унинг ҳаёт йўлини силлиқ, фақат зафарлардан иборат деб тасаввур этиш тўғри эмас. Ғазалларипинг бирида:\nБир лаҳза кўнгул ўлмади беғам замонадин:\nТўйди замона мендину мен ҳам замонадин,—\nдеб тортган ноласининг ўзиеқ замонаси дарду ғами, низою фитнасидан озор топганлигини кўрсатиб турибди.\nШунинг учун биз Убайдийнинг ўша мураккабликлар ва зиддиятларга тўла даврдаги фаолиятида амалдорлик па ҳукмдорликка интилишга нисбатан маънавий камолотга интилиш, шеърият ва ижодга интилиш устун бўлган деб хулоса чиқарсак хато бўлмайди.\nУбайдий ижодини ўрганиш адабий меросга бир ёқлама синфий муносабацда бўлишнинг қурбони бўлиб келди. Бундан буён биз Убайдий адабий меросини жиддий ўрганиш учун биринчи яавбатда унинг асарларининг матн хусусиятларига алоҳида аҳамият бермоғимиз керак. Бизнинг тушунишларимиз шуни кўрсатадики, Убайдийнинг ўзбекча девони ягона ва чала бўлиши билан бирга айрим матний нуқсонларга ҳам эга.\nЛекин, нима бўлганда ҳам, биз бу ноёб истеъдод эгасининг уч тилдаги асарларини атрофлича ва ихлос билан ўрганишга, чарғиб этишга киришмоғимиз зарур. Шу ўринда биз Убайдий шеъриятидан кичик бир гулдастани китобхонлар диққатига ҳавола этар эканмиз, бу шоир шеърларини нашрга тайёрлашда илк тажрибалардан биридир.\nБўлди ул вақтки, Одамға вужуде пайдо,\nҚилди иззат юзидин анга сужуде пайдо.\nАнда не шоҳиду машҳуду шуҳуде бор эди;\nБўлди ул икки била анда шуҳуде пайдо.\nМутриби нағма била анда суруде йўк эди;\nНағма-у мутриб ила қилди суруде пайдо.\nҚудрат илки била, ёраб, сен ўзунгсен илғон\nБуди* йўқларға азал мулкида буде пайдо.\nШамъ ила ўт бошида дуд килиб пайдо сен,\nҚилмадинг лола-у гул ўрнига дуде пайдо.\nБўлмади ҳасрат ва андуҳу зиёндин ўзга\nДаҳр бозориға куфр аҳлиға суде пайдо.\nЯна Одамға худо лутфи, Убайдий, бўлғоч,\nКўрки шайтондек анга бўлди ҳусуде** пайдо.\n* Буд — борлиқ, мавжудлик, вужуд.\n** Ҳусуд — ҳасадгўй, ҳасад қилувчи.\nҲосили кавну макон кўюнгда бир хасдур манга,\nУшбу ҳиммат икки олам ичида басдур манга.\nҲам кўрунмас ер юзи бир тирноқчаким,\nЕтти кўк айвони бир токи муарнасдур* манга.\nГулшани ҳуснунг тамошасин тилармен ҳар замон,\nБу гулистондин ғараз ул икки наргасдур манга.\nСунбулу гулдин ғараз рухсору зулфидир анинг,\nСарв тубидин мурод ул сарви наврасдур манга.\nЭй Убайдий, чун либоси факр ила хушҳолмен,\nБул ҳаваслардек қачон парвойи атласдур манга.\n* Мукарнас — сернақш, ганжкор; нақшли бино.\nБаҳор айёми саҳро лолазор ўлди, диёр анда,\nНечаким ишрат асбобин тиларсиз, барча бор анда.\nКезар гулшанаро еру қилермен нола гулханда,\nАжабтур буки, булбул мунда-у ул гулузор анда.\nЗамона гарчи ойирди мени дилдор кўйидин.\nҚўюб кеттим ўз ўрнимға кўнгулни ёдгор анда.\nКўз учун тўтиёдур остонинг туфроғи элга:\nМанга басдур бу давлатким, бўлубмен хоксор анда.\nБерурда номаи аъмолики маҳшарда ҳар кимга,\nУбайдийни, худоё, килмағайсен шармсор анда.\nОшиқ эрмастур киши девона бўлмаса,\nҒам дашти ичра сокини вайрон бўлмаса.\nНе ошиқ ўлғай ул кишиким, жону кўнглини —\nЎз дилбариға сарф этиб, афсона бўлмаса.\nКелмас ўзига ошики мадҳуш, соқиё,\nОҳу фиғону наъраи мастона бўлмаса.\nБўстон аро очилмағуси ғуначдин кўнгул,\nГул мавсумида бодаю паймона бўлмаса.\nҒам кулбасида найлагай эрдинг, Убайдий,\nСокию жому мутрибу паймона бўлмаса.\nГулшани жон ичра бир сарви хиромондур манга.\nБир балолиқ, икки сўзлук офати жондур манга.\nИстамон зоҳид киби фирдавси ризвон гулшанин;\nГулшани кўйи анинг фирдавси ризвондур манга.\nДилбаримдин айру бормен ишратобод элғаким,\nШодмонлиғ эви, эй сиз, байтул-эҳзондур манга.\nМен кўнгул дардиға йиғлармен, кўнгул ҳам ҳолима;\nМен анга ҳайронману ул доғи ҳайрондур манга.\nНеча ғам ўти билан кўйгай кўнгул ҳижрон аро.\nЖон доғи ҳайрон бўлуб бу водийи хирмон аро.\nНоваки мижгонидин кўнглум фигор ўлмай нетар;\nНайласун бир норвоне юз туман пайкон аро.\nҲусн боғи ичра йўқтур сен киби гулчеҳрае;\nБулбули ошифта ҳоле мен киби бўстон аро.\nСуратин жонима қилдиму кўнгул лавҳида нақш,\nТушкали акси жамоли дийдайи гирён аро.\nЭй Убайдий, шаҳсуворинг зулфи чавгони била,\nДар тараф чопса кўнгул гўйин урар майдон аро.\nЕр бўлди яна ул ёри вафодор манга.\nЭмди, эй аҳли вафо, не қилур агёр манга.\nНетайин жаннату гулзорни, эй тоза жавон?\nМенсизин дўзах эрур жаннату гулзор манга.\nГар қадам ранжа қилиб бошима, эй сарвиравон,\nКелмасанг, аҳли гараз еткурур озор манга.\nҚилмайин меҳри вафо, айлади юз жавру жафо,\nАллаҳ, Аллаҳ! Не жафолар қиладур ёр манга!\nБорайин мулки адам сори, Убайдий, эмди,\nЕрсиз оламу одам аро не бор манга.\nЧорайи ғам қилғали рамхорайи йўқтур менга,\nБас ажаб бечорадурмен, чорайи йўқтур менга.\nМотамимда гул киби йиртиб яқо, ўтлар чекиб,\nҲолима йиғлаб турурмен, чорайи йўқтур менга.\nКўзуму кўнглум тиларким, — кўрсам ул хуршидни?\nГарчи ҳаргиз тоқати наззорайи йўқтур менга.\nТелбараб, овора бўлмай найлай, эй фарзоналар,—\nКим кўнгул сақлар пари рухсорайи йўқтур менга»\nУл париваш дер эмиш ўхшар Убайдий телбаға,\nБодийи ишқ ичра бир оворайи йўқтур менга.\nКўзларингга бўлсун икки чашми гирёним фидо;\nҲам баҳори оразингға гулшани жоним фидо.\nЖилвагар қаддинг кўруб гулшанда деди боғбон;\n— Бўюнга бўлсун менинг сарви хиромоним фидо.\nЖону кўнглумким, бўлубтур зору ҳайрон бўюнга,\nТурра-у холингга ул ҳам зору ҳайроним фидо.\nЖону кўнглум боғу бўстоним дурур, Эй сарвноз?\nГулшани кўюнгга бўлсун боғу бўстоним фидо.\nЭй Убайдий, ул суманбар келса гулзорим сари,\nСарви озодиға онинг ҳар не бўлғоним фидо.\nГилар бўлурни кўнгул ёри гамгузори била;\nАжаб саодат эрур бўлса ёр ёри била.\nУзорини ёшуруб, гулни ташлади «Ол!» деб;\nНе ол этар манга ул сарви гулузори била.\nҚарор кўйида кўнглум тутуб турур, лекин —\nҚўярдек эрмас они чарх бир қарори била.\nЗарурат ўлмаса, жоно, хазин кўнгул сендин,\nТиларму бошқа бўлурни ўз ихтиёри била.\nФиғонки, васлинга етмай хазин Убайдийнинг,\nТамоми умри фироқингда кечти зори била.\nТо алифдек жон ўқи сончилмас эрмиш жон аро,\nВасл қадрин билмас эрмиш ҳеч ким ҳижрон аро.\nЭй фалак, маҳрум этиб ул ой жамолидин мени,\nНеча саргардон қилурсен водийи ҳижрон аро.\nСарвдек гар бўлмасанг, эй қадди раъно, жилвагар,\nСарвқадлар бўйиға солмон назар бўстон аро.\nҚўймайин бир катра ичгумдур лаби ёди била —\nДавр аёқин, соқиё, тутсанг манга даврон аро.\nЭй Убайдий, фол очсам фатҳ бобиға келур, —\n«Фар» ила «Инна фатиҳно» сураси Қуръон аро.\nЭй ёш, кўзум ёши йўлидин гузар айла,\nДурлар сочадур йўлунга кўзум, назар айла.\nЭй гул, зақанинг олмаси нахлингға самардур,\nҲалқа этибон зулфни, барги самар айла.\nКўнглин қаро ер айлабон ағёрнинг, эй ёр,\nОни ва ҳаводорини ондин батар айла.\nСени деб эшикинда кўнгул хор юрийдур;\nЭл қошида лутф айлаб, ани муътабар айла.\nКўнглумни Убайдий каби, эй соқийи гулрух,\nЛаълинг майидин маст қилиб бехабар айла.\nСабзаи хаттин кўруб, дерменки, берсам жон анга,\nКим хатидур Хизру манзил чашмаи ҳайвон анга.\nКўрмадим бир зарраи меҳр ул қуёшдин, эй рафиқ,\nМунчаким кўнглум фалакдек бўлди саргардон анга.\nВасли кўнглумнинг насиби бўлмоғидин англадим,—\nКим насиб ўлмиш азалдин меҳнати ҳижрон анга.\nЧун кўнгулдин чиқса ҳижрон кечаси оҳим ўти,\nҒунчадек ўтлуқ кўнгулдур оташин пайкон анга.\nЭй Убайдий, ҳолатингни йиғлабон ёр олдида —\nОшкор этмак не ҳожат чун эмас пинҳон анга.\nГул сори қилмон назар зебо жамолинг борида.\nКўзга олмон сарвни нозик ниҳолинг борида.\nҚилмади ҳусн аҳлиға ҳаргиз вафо ҳусну жамол,\nҚил вафо, эй бевафо, ҳусну жамолинг борида.\nИстамон ҳайвон суйин, босмон, доғи ичмон ани,\nДамбадам жон бергучи ширин зилолинг борида.\nҲар сори қилса азимат, борғил ул дилдор ила,\nҚолма зинҳор, эй кўнгул, андин мажолинг борида.\nЭй Убайдий, ул париваш васлини қилғил хаёл,\nҚилмағил ўзга хаёл ушбу хаёлинг борида.\nҚилди кўнглумни кўзум зору гирифтор санга.\nКошки солмағай эрдим назар, эй ёр, санга.\nЯна сиррингни, кўнгул, жон аро асраб мендек,\nБўла олғайму экин маҳрами асрор санга.\nМунчаким қон тўкасен кўрмак учун дийдорин,\nЭй кўзум, борму экин токати дийдор санга.\nХўблар ичра яна учрамиш, эй хаста кўнгул,\nРаҳмсиз, ваҳ, не ямон шўхи ситамкор санга.\nЭй пари чеҳра, мени зор Убайдий янглиғ\nКшгаи девона кўнгул зор санга. зор санга.\nБодадин бир йўли ўтубтурбиз.\nБода ичмакни унутубтурбиз.\nЛабининг ҳасратида жон бирла\nВаҳ, не хунобалар ютубтурбиз.\nЎйнабон ғайр ила вафо нардин,\nНақшлар айтибон ўтубтурбиз.\nЖонға бор жаври, меҳри йўқлардин\nБир йўли ўзни совутубтурбиз.\nЭй Убайдий, каро кўзиди(н) йироқ,\nҲажрида гўшае тутубтурбиз.\nБўлмишам ҳайрону билмас ул бути раъно ҳануз,\nБодийи ҳайрат аро мен телба саргардон ҳануз.\nЖон етибдур оғзима ҳажр илгидин, эй дўстлар,\nМен ўлар ҳолатдаю раҳм айламас жонон ҳануз.\nХ.анжарининг лоладек бағримда бўлғон ҳолидек,\nТинмайин сувдек равон бўлуб оқодур қон ҳануз.\nҚурутуб оғзимни ул гул даврида билмон недин,\nМанга сунмасдур аёғин соқийи даврон ҳануз.\nЭй Убайдий, барчаға бўлди сару сомон, вале,\nМен юрурмен телбалардек бесару сомон ҳануз.\nЎртанур ҳажр ўтиға жисми фигорим сенсиз.\nКуядурмен, нетай, эй лола узорим, сенсиз.\nРавнақи боғу баҳорим эдинг, эй сарви сеҳи,\nТопмади нашву намо боғу баҳорим сенсиз.\nХар неча кўкдин ўтуб бузди малойик кўнглин, —\nОҳу афғоним ила нолаи зорим сенсиз.\nТуфроғим соврулубон чиқти куюндек, эй сарв,\nСарсари ҳажр ила гардунға ғуборим сенсиз.\nСабр этиб қилмас эдим нола Убайдий ёнглиғ,\nЙўқтурур, ваҳ, нетайин сабру қарорим сенсиз.\nОчилди умр ниҳоли гули ниҳоятсиз,\nВале не судки, ғам мева берди ғоятсиз.\nНе тавр одаме бўлғон жаҳонда андинким,\nШикоят этмагай эл бўлмағай шикоятсиз.\nҲадису оят ила уз нафас ҳақиқатдин,\nКим андин ўлмас уруб дам ҳадису оятсиз.\nЖиноят аҳлиға кўп таъна урмагил зннҳор.\nЙўқ ул сифат кишиким бўлмағай хиёнатсиз.\nУбайдий, иста ҳидоят худодин сен, йўқ эса,\nЕтишса бўлмас анинг васлиға ҳидоятсиз.\nЁр истамаки, олам аро ёр топилмас.\nТопилса дағи мушфику ғамхор топилмас.\nАхтарсанг агар бир яратиб икки жаҳоняи,\nМендек сенга бир зору гирифтор топилмас.\nҲушёр нетарсен тилабон, эй кўзи усрук,\nМастона кўзунг даврида ҳушёр топилмас.\nКўп ёр агарчи топилур сенга валекин,\nЖон бергучи мен каби вафодор топилмас.\nДийдор ғанимат турур,— эй телба Убайдий,\nДийдоридин айрилмаки, дийдор топилмас.\nСоҳир кўзининг мардумин инсон деса бўлмас,\nУл кофир зрур, они мусулмон деса бўлмас.\nЖисмим аро жон ўрнида жононим эрур жон,\nЖон деса бўлур муни, ани жон деса бўлмас.\nЗулфи не бало озр кўнгулларни йиғибтур,\nЖамъияти бор асру паришон дсса бўлмас.\nМажнунднн эрур бесару сомонлиғим афзун,\nҚошимда они беасру сомон деса бўлмас.\nНодон дема Мажнун ишини, —деса Убайдий,\nОкил кишини жаҳл ила нодон деса бўлмас.\nМеҳрибонлиғдин дединг:— «Бир нотавоним бор эмиш».\nШукри лиллаҳким, сенингдек меҳрибоним бор эмиш.\nВаслинг айёмида ҳам қон йиғладим то билгасен.\nКим фироқингда ани чашм хунфишоним бор эмиш.\nУртади оламни охир оҳу афғоним ўти;\nВаҳ, не ўтлуқ нола-у оҳу фиғоним бор эмиш.\nФитна солур ҳар дам ул ошуби жоним, даҳр аро;\nНе балолиғ офати жону жаҳонпм бор эмиш.\nЭй Убайдий, фитна солмоқ халқ аро хўдур анга;\nВаҳ, не баджў, фитнаи охир замоним бор эмиш.\nХотиринг ғам илкидин мен зор учун афгор эмиш.\nШукрким, оламда сендек ғамгузорим бор эмиш.\nТелба кўнглум бошида жўлида соч эрмаским ул,\nҚушлар анда ошиён айларга йиққон хор эмиш.\nИшқ аро гарчи балолар кўп, вале ишқ аҳлиға\nБоридин онинг ямонроқ ҳажр ила ағёр эмиш.\nДер эдим кўнглумдин ўзга зор шояд бўлмағай;\nНотавон кўнглум киби кимни кўрдум, — зор эмиш.\nЕрдин қилмай гила, нетсун Убайдийким, ани —\nВаслидин маҳрум этиб, ҳижронға солғон ёр эмиш.\nУмрлар айлаб саломат сўзларин ўздин йироқ,\nБўлмадим ҳаргиз саломат аҳлидек сўздин йироқ.\nШомдек зулфунгни олғил субҳ юздин, — дедим;\nДедиким бўлғон эмастур кеча-кундуздин йироқ.\nКўзни, билмон, нега юмдум васл айёмидаким,\nКўз юмуб очқунча бўлдум ул қаро кўздин йироқ.\nҚўймади бир дам вафосиз чарх, қилмай оқибат, —\nЗарра янглиғ, ваҳ, ўшал хуршиддек юздин йироқ.\nКўзлари сайёрасидин бошқа кўрмай юзи,\nЭй Убайдий, кўрса бўлмас ойни юлдуздан йирок.\nБир париваш ишқида девона бўлғон яхшироқ,\nИшқ аро Мажнун киби афсона бўлғон яхшироқ.\nДаҳри дун маъмурасидин бир йўли кўнгул узуб,\nЧуғз янглиғ сокини вайрона бўлғон яхшироқ.\nСавмаа таркин қилиб, майхона сори бору кўр,\nКим ҳарифи соғару паймона бўлғон яхшироқ.\nОшно қилғон балоға бизни ақлу хуш эрур.\nЭмди ақлу хушдин бегона бўлғон яхшироқ.\nЙўқ турур бир шодлиғким, сўнгғида ғам бўлмаса,\nЭй Убайдий, ғам била ҳамхона бўлғон яхшироқ.\nҚилич кофир учун қўлға не хушдур мустадом олмоқ,\nБилингким, борчаға фарз этмиш ондин интиқом олмоқ.\nТазаккур бирла ибрат оламида давлатедурким,\nХамият аҳлидин панду насиҳатлар давом олмоқ.\nҲаром олмоқни қўюб, зуҳд аҳлидек ҳалол иста,\nҲалол олмоқ боринда яхши эрмастур ҳаром олмоқ.\nҚачонки бадлиғидин ўзини кимки ўткарса,\nНасиб ўлур анга жаннат мудомидин* дом олмоқ.\nМагар руҳул-қудс-файзи асар қилса Убайдиға,\nНе чоғлиғ иш дурур анга жаҳон мулкин тамом олмоқ.\n* Мудом — май, шароб.\nЭй кўнгул, қилма тамаъ ул дилситондин яхшилиқ,\nНотавон жонимға ул ошуби жондин яхшилиқ.\nЭл ичинда яхшилиқ кўрмаймен ондин,— дер эдим.\nЭй кўнгул, мен кўрмадим ким кўргай ондин яхшилиқ.\nЭй гули раъно, хазар қил оҳи сардимдин мудом,\nҲеч гул кўрган эмас боди хазондин яхшилиқ.\nМеҳрибонлиқ кўрсатиб, кўнглумни олди оқибат,\nШукри лиллаҳ, кўрдум ул номеҳрибондин яхшилиқ.\nЭй Убайдий, яхшилиқ, кўз тутмайин, не боқ, мен,\nНе умид этгай киши мендек ямондин яхшилиқ.\nНеча ҳамдамлиқ қилиб базмимда ўлтурғай фироқ,\nНеча ғам дурди била жомимни тўлдурғай фироқ.\nСўнгаким гар тошдин ўлсаким, ғубор айлаб ани,\nҲар сари ғам гирдибоди бирла тўздурғай фироқ.\nОйириб кўнглумни андин юз паришонлиқ била,\nБу хаёли борки, ғам хайлиға тобшурғай фироқ.\nЭй кўнгул, ул қоши «ё»дин айру ношод айлабон,\nНотавон жонимға неча ғам ўқин урғай фироқ.\nКим қилиб маҳзун Убайдий кўнглидин сабру қарор,\nВаҳ неча жавру жафони ҳаддин ошурғай фироқ.\nСанга не бўлғай анинг оллида вафо қилсанг,\nВафо юзудин анга мени ошно қилсанг.\nИки жаҳон ғамидин бир йўли қутулсанг, агар —\nКўнгулни халқаи зулфунгга мубтало қилсанг.\nВисоли-ла қувонур ғайр, эй фалак, нетти —\nФироқ дуди била юзини қаро қилсанг.\nРақиб кўзума, тонг йўқ, ҳасаддин агар —\nВафо қилиб анга мардум, манга жафо қилсанг.\nЗамона мултафитин найласун Убайдий, агар —\nКарам юзидин ўзунгга ани гадо қилсанг.\nБасе, фароғати бор, дўстлар, гадолиғнинг;\nБало-у меҳнати кўп асру подшолиғнинг.\nАто-у лутфунг агар элга бўлмас, ёраб,\nЙўқ анда фоидаки зуҳду порсолиғнинг.\nҲақиқатин кишининг билмай ошно бўлманг,\nКи оқибат, зарари бор ул ошнолиғнинг.\nНе бўлди қилсанг ўйин тарк бевафолиғни:\nЯмондур охири шўхи бевафолиғнинг.\nФиғонки, ишқ мени оқибат Убайдийдек\nАсиру шефтася қилди бир балолиғнинг.\nЖон фидо қилмай санга найлайки, жонимсен менинг.\nЖон била кўнглумдин ортуқ дилситонимсен менинг.\nХоҳ қил меҳру вафо, хоҳи вафо-у жавр ҳам;\nМеҳр йўқ маҳвашлар ичра меҳрибонимсан менинг.\nЭй ҳаётим санга, жисмим эвида жон нақдини —\nСарф қилсам, айб эмаски, меҳмонимсан менинг.\nҲамдамимдур фигон айларда, эй жон булбули,\nНола айлаб, оҳ урар-у ҳамзабонимсен менинг.\nЖонфизо лаълинга жон берсам Убайдийдек ҳануз\nЁвар этмас хўйи бебок, бадгумонимсен менинг.\nМени, эй шўх, ўртади макр ўтиға олинг* сенинг;\nРўзгоримни қаро қилди хати холинг сенинг.\nНе эди ҳолим кўруб қатлимга эҳмол айламак;\nЭй кўзи қотил, мени ўлтурди эҳмолинг сенинг.\nБош яланг кўрсанг мени, айб этма, эй лайливашим,\nБормен ушшоқ аро Мажнундек абдолим сенинг.\nБўлмайин помол ўлуб, бўлмас аёғинг туфроғи;\nКошки бўлғай эдим, эй сарв, помолинг сенинг.\nКўрдум аҳволингдин ит аҳволини кўп яхшироқ;\nЭй Убайдий, ишқ аро бу бўлса аҳволинг сенинг»\n* Ол — ҳийла, алдаш.\nТо ҳусн боғи ичра очилди гулунг сенинг,\nБўлдум фиғону нола қилур булбулунг сенинг.\nБўлди тириклигим сабаб биларинг мени;\nҲайвон суйидин ўзга эмастур мулунг* сенинг.\nБошиға эвурур бори оламни чархдек, —\nЕтмай бошингда эврулубон кокулунг сенинг.\nКўрсат сочингни, йўқса паришон бўлур кўнгул;\nЖамъиятиға боис эрур сунбулунг сенинг.\nХоҳи иноят айла Убайдиға, хоҳи зулм;\nЭй подшоҳи ҳусн, бўлубтур қулунг сенинг.\n* Мул — май, шароб.\nВаслидин навмед этиб кўнглумни маҳжур айладинг.\nМени расволиғ била оламға машҳур айладинг.\nЭндуруб базми висолингга мени маҳжурни,\nАйш жомидин ҳазин кўнглумни масрур айладинг.\nҚилмасам андишаи ҳижрон, мени айб этмаким,\nЕткурубон давлати васлингға маъзур айладинг.\nМеҳмонлиғ расми бирла келиб, эй султони ҳусн,\nҲажр бузғон байтул аҳзонимни маъмур айладинг.\nЭй Убайдий, ўзга сори қилмадинг ҳаргиз назар,\nТо ўзунгни нозир айлаб, они манзур айладинг.\nКўнгулки, чархи фалакка етар фиғони анинг;\nФиғони бирла чиқарға етишти жони анинг.\nГул ани бирла они даъви айлагач, ўтдек,\nҲам ани ўртади, гулшан ичинда они анинг.\nҚил учи инчка белидин, — дедим нишон топилур:\nТопилмади, — нечаким истадим нишони анинг.\nЧиқиб мунаввар этар меҳр барқидин ҳар тун, —\nҚаронғу кўз эвини ёри меҳрибони анинг.\nКетор, соғинма Убайдийни остонингдин,—\nҒубор бўлса доғи жисми нотавони анинг.\nСенга не бўлғай анинг оллида вафо қилсанг;\nИкки жаҳон ғамидин бир йўли қутулсанг магар,\nКўнгулни ҳалқайи зулфунгға мубтало қилсанг.\nВисолила қувонар ғайр, эй фалак нетти, —\nРақиб кўзиға, тонг йўқ, ҳасаддин ўлсам, агар, —\nВафо қилиб анга, яар дам манга жафо қилсанг.\nЗамона масъиятин* найласун Убайдий, агар —\nКарам юзидин ўзунгга они гадо қилсанг.\n* Масъият — баландлик, буюклик.\nОшиқ ўлғон кишиларнинг назари пок керак;\nОни билмакка доғи фаҳм ила идрок керак.\nИшқдин ғунча киби кўнгли тўла қон керак;\nЮзи ҳам сориқу гулдек яқоси чок керак.\nИшқ жон бермаку бош ўйнамоқу куймакдур;\nОшиқ ул ишларида чобуку чолок керак.\nИшқ ошифтаси ошиқ кишининг оҳича —\nСўзлари дардлику кўзлари намнок керак.\nСўз Убайдиға дема ўзга ҳабибидикким,\nАнга аҳбоб аро Хожаи Лўлок* керак.\n* Лўлок — Убайдийнинг дўстлари ва яқин ҳамсуҳбатларидан бирининг ном — А. Ҳ.\nВаслингга еткурмасанг, жоно, мени маъдум қил;\nЁ келиб ҳажрингда не ҳолим борин маълум қил.\nХидматядин қилма, ёраб, бандани бир дам йироқ;\nМени анга ходиму они манга махдум қил.\nҲеч кимни онинг оти бирла мавсум этмадинг;\nЛутф этиб, ёраб, мени ул исм ила мавсум қил.\nМаҳрами хос айлабон васли ҳаримиға мени,\nКимки номаҳрам эрур, доридин* маҳрум қил.\nБилдур, эй, гар десанг ул ойға кўнгул аҳволини,\nШарҳи бирла, эй Убайдий, номада марқум қил.\n* Дор — уй, жой.\nЛутфу эҳсонимни кам жонимдин, эй жон, қилмағил;\nМендин ўзга ҳеч кимга лутфу эҳсон қилмағил.\nСалтанат ахтарларин рўйин* киби жамъ айладинг;\nҲам наботул-ғашдек, ёраб, паришон қилмагил.\nБўлдилар бу жамъ бир-бирнинг васли бирла шод;\nУшбуларни мубталойи дарди ҳижрон қилмағил.\nСоқлоғил бу жамъни турлук балодин ҳар нафас;\nМузтариб аҳвол этиб, маҳзуну ҳайрон қилмағил.\nЭй Убайдий, фақр мулкин тенгриким берди санга, —\nҲар замон андешаи мулки Сулаймон илмағил.\n* Рўйин — қотишма, қўрғошин.\nЭй кўнгул, жоми муҳаббат ёр ила нўш айлагил;\nАндин ўзга ҳар неким бордур — фаромуш айлагил.\nНеча ёлғуз май ичарсен, эй нигори нўшлаб,\nОшиқи бечора бирла бир қадаҳ нўш айлагил.\nОлами ҳушёрдин кўнглумиз бўлди малул;\nБир сўнуб лаълинг майидин бизни мадҳуш айлагил.\nДостонимни ёзиб илкингда, эй лайливашим,\nЎқу, ман Мажнун киби бир-бир они гўш айлагил.\nЭй Убайдий чун масал будурки, сўздин сўз туғар;\nСўз эшитмак гар десанг, бир лаҳза хомуш айлагил»\nДаво фироқинга, жоно, висол эмиш, билдим;\nВале висолинга етмак маҳол эмиш билдим.\nМалол жонға кўнгулдин, кўнгулга жондин ҳам;\nМанга доғи бу иковдин малол эмиш, билдим.\nКаманд зулфини айлаб, кўнгулни сайд этган —\nКўзи қаро, ўзи турфа ғизол эмиш, билдим.\nБафо жафо (ға) эваз кўнглума қилиб дедиким,\nЖафо шикастаға қилмоқ вубол эмиш, билдим.\nҲамиша ишқ тариқин сўрунг Убайдийдин,\nКи ишқ фаннида соҳибкамол эмиш билдим.\nШукрким, охир ўзумни итига ёр айладим;\nКўрсатиб меҳру вафо анга, вафодор айладим.\nСир анга фош этмас эрдим, — билсам изҳор айладим\nМен анга асрар дебон сирримни изҳор айладим.\nЗулфини кўргач, ҳазин кўнглумни топшурдум анга.\nКуч била бир номуродни гар гирифтор айладим.\nТирноғимни тез этиб ширин лабининг ишқида,\nОҳким, Фарҳоддек кўксумни афгор айладим.\nЭй Убайдий, ул пари пайкарға ўзни зор этиб,\nЎзгалардин бир йўли кўнглумни безор айладим.\nЁрдин бир лаҳза айрилмоқ хаёлин қилмадим;\nШукрким, андин замоне ўлмайин айрилмадим.\nҒайрға қотилмоғим бордур манга ўлумчаким,\nКўрмадим юзун анинг, бориб анга қотилмадим.\nБу не май эрдики, соқий лутф этиб туттунг манга,\nУмрлардурким, хуморидин анинг ойилмадим.\nҒунчадек огзи била наргиз кўзи ҳажрида, оҳ,\nКулмадим ҳам гул киби, ҳам ғунчадек очилмадим.\nЭй Убайдий, васл шоми кўзгудек дийдоридин —\nМени маҳрум айлади моҳим, гуноҳим билмадим.\nКўрар кўзимсан, эй жону жаҳоним;\nСевар ёрим, азизим меҳрибоним.\nТараҳҳум қилки, бўлди хоки роҳинг\nТани фарсуда, жисми нотавоним.\nКўнгул уйин бузар сели сиришким,\nҲам ўтлуқ нолаю оҳу фиғоним.\nСенинг ишқингда Мажнун қиссасидек,\nЭл ичра топти шуҳрат достоним.\nУбайдийга топилмас олам ичра\nСенингдек мушфиқ, эй ороми жоним.\nСеваримсен сен менинг, эй дилситоним, туқоним:\nЖони йўқ жисм ичра жон ўрниға жоним, туқоним.\nКўрсат ул қоматниким, тортай наво булбул киби,\nВасл гулзоринда, эй сарви равоним, туқоним.\nМеҳрибонлиғ кўрсатиб, доим манга туққонлиғ эт:\nМеҳр мулки ичра сенсен меҳрибоним, туқоним.\nТопмадим ғурбатда бир маҳрамки, розимни десам:\nКойдасен, эй маҳрами рози ниҳоним, туқоним.\nТалх ком этти Убайдийни фироқинг бодаси;\nЧучут онинг оғзнни. ширин забоним, туқоним.\nЧу меҳринг бор доим манга, дерман: «Ёр бўлғайсан!»\nМанга чун кўз солурсен, меҳр, доим бор бўлғайсен.\nМени зор эттинг, эй кўнгул, даме ул ой жамолиға;\nИлоҳи, сен доғи мендек бировга зор бўлғайсен.\nҚароғим пардасин, эй ёр аёғи, поймол айла, —\nГаҳи қўрқай тикиб, гулбарги афгор бўлғайсен.\nТўкуб қонимни, бир дам етмай ичдинг, ваҳ, ажабдурким\nДаме ўтмай мунунгдек қотили хунхор бўлғайсан.\nАгар мискин Убайдий бар еса гули висолингдин,\nҲамиша бахту давлат бирла бархурдор бўлғайсан.\nҚаро кўзум, не бало бевафолиғ айларсен;\nКўзумдин ўт чиқориб, кўз қаролиғ айларсен.\nЎзунг дегондек этибсен улусни, эй бадхў,\nАжаб фароғат ила подшолиғ айларсен.\nМудом савмаада май ичарсен, эй зоҳид.\nҲамиша эл қошида порсолиғ айларсен.\nМени шикастағаким айла ошнолиғни.\nРақибларға не кўп ошнолиғ айларсен.\nЮзунгни гоҳ Убайдийға, гоҳ кўзгуда —\nАён қилиб не бало худнамолиғ айларсен.\nКўнглум ғамидин неча қилай оҳу фиғон мен,\nДевона кўнгул илгида дармондаи жон мен.\nИшқингни нечук ёшурайин аҳли жаҳондин,\nКим шуҳраи шаҳр ўлдуму расвои жаҳон мен.\nМендин не қилур эл тилабон пому нишоним,\nМажнун каби олам аро беному нишон мен.\nЮзлангали кўйинг аро кўнглумга амонлиғ\nЮз шукрки ҳар тафриқаву ғамдин амонмен.\nТавримни дағи не сўрасин, зор Убайдий,\nЯхши била яхшию, ёмон била ёмон мен.\nФурқат туни айёми висолингни тилармен,\nҲижрон кечаси шамъи жамолингни тилармен.\nҲайвон суйини Хизр кўзум қошида қўйса,\nНайлай ани, кўзумга зулолингни тилармен.\nГар жону кўнгул қилса талаб холу хатингни,.\nМен жоду кўзунг бирла ҳилолингни тилармен.\nТўби қадини кўрмака фирдавс аро кирсам,\nТўбидин ўтуб тоза ниҳолингни тилармен.\nЗулфунгға Убайдий каби кўнглумни берибмен\nЖоним қушидек донаи холингни тилармен.\nЖовидон лаълинг ўлукни тиргузур, эй дилситон;\nВаслингга етсам топар эрдим ҳаёти жовидон.\nОразу зулфу қадинг қайғусидин ҳижрон аро,\nЖисмим эрур нотавон, кўнглум ҳазин, озурда жон.\nЖилвагар боғ ичра асру гул узорим бўлмаса,\nГул каби йиртиб яқо, булбулдек айлармен фиғон.\nАйладинг ғам тиғи бирла, эй жигар парголаси,\nЛоладек бағримни чоку ғунчадек кўнглумни қон.\nЭй Убайдий, баҳравар бўлсун нишотингдин улус,\nТоки бордур даҳр аро бу чархи хазролин нишон.\nИшқингда сенинг ғулгула оламға солурмен,\nИшқинг сипоҳи бирла бу оламни олурмен.\nТо туштум ироқ ҳасрат ила қошу қадингдин,\nҲажрингда гаҳ икки букулуб, гаҳ узолурмен.\nЮз заъф ила итингга яна эргашиб, эй ёр.\nҲоли борамен, тангри билур, қайда қолурмен.\nБошим оқарибтур, менга раҳм айлаки бошдин,\nИшқингни аён этмаса, элдин уялурмен.\nҚўл қўйма сўнгак бўлган этим узра, Убайдий;\nЭтимга илик тегса, сўнгакдек ушалурмен.\nЭй фалак, туштум айру жонимдин:\nКечалар моҳи меҳрибонимдин.\nДер эдим солма (ғай) мени даврон\nОйириб умри жовидонимдин.\nЕтмадим бот висолиға охир,\nКечмайин жони нотавонимдин.\nМени бир дам ойирма, эй гардун,\nФитнаи охирул — замонимдин.\nЭй Убайдий, не ранж кўрмаймен\nОйру ул шўхи дилситонимдин.\nКўнглум била дилдорни мен ёд этадурмен,\nХотирни доғи ёди била шод этадурмен.\nБедод этадур жонима дилдор, нетайким,\nДемас: — «Нега бу хастаға бедод этадурмен».\nФарёдки, фарёдима етмас, нетай, ул шўх,\nҲар нечаки ҳижронида фарёд этадурмен.\nШод айлаб анинг ёди била хаста кўнгулни,\nЎзумни ғаму ғуссадин озод этадурмен.\nЗуҳду вараим дафтарин, эй банда Убайдий,\nБир-бир қилибон, ишқида барбод этадурмен.\nБир лаҳза кўнглум ўлмади беғам замонадин;\nТўйди замона мендину мен ҳам замонадин.\nЕтмай кўнгулга, эй ҳамдамим, етар —\nЮз минг гаму алам анга ҳар дам замонадин.\nЖамъиятики бор эди кўнглум диёрида,\nУл доғи бўлди бир йўли дарҳам замонадин.\nКўнглум гули бу гулшан аро сўрғали даме,\nУмрум ниҳоли бўлмади хуррам замонадин.\nМарҳам жароҳатингға, Убайдий, тиларни қўй,\nЕтмас жароҳат аҳлиға марҳам замонадин.\nТо ошиқ ўзумни санга, эй ёр, этибмен,\nИшқинг йўлида ишқ камолиға етибмен.\nЭй ғайр, неча жавр қилурсен манга ҳар дам;\nУшшоқ аро билмон санга мен, ёр, нетибмен.\nДерсенки, онинг ҳусни пари ҳусниға борму?\nКўрмаймен онинг ҳуснини, аммо эшитибмен.\nҒунча киби пайконлиқ ўқи кўнглума етгач,\nПайконин анинг оҳ ўқи бирла таротибмен.\nКўй бошидин бошим олиб жаврига турмай,\nСаргашта Убайдий киби, эй дўст, кетибмен.\nҚочибки шаҳ бача кетти Ҳири диёриндин,\nХалос бўлди улус шианинг шиориндин.\nТурарға чора топа олмайин, қочиб кетти;\nКетарга майли йўц эрди ўз ихтиёриндин.\nНе иш умр ила, не рўзғор ила бўлди;\nТўюбтур эрди ямон рўзу рўзгориндин.\nСолиб эвини, қочиб борди тулкудек, оҳ,\nТаваҳҳум айлабон ул шернинг шикориндин.\nИши бўлуб келадур яхшироқ Убайдийнинг;\nЙилики, яхши келур, билгурур баҳориндин.\nУшбу ғазал шайбонийлар Хуросон пойтахти Ҳиротга яқинлашгач, Ҳусайн Бойқаро ўрнига подшоҳ бўлган ўғиллари — Бадиуззамон ва Музаффар Мирзонинг шаҳарни ташлаб қочиб кетишлари муносабати билан ёзилган.— А. Ҳ.\nГулдек юзунг ёндошти гули арғувон билан;\nГул киби чандин ичим тўлди қон билан.\n«Лаълимға жону зулфума кўнглунгни бер»,— деса,\nКўнглум билан берурмен они, муни жон билан.\nИти билан талошур эрмиш ғайр, ҳайфким, —\nЯхшининг иши тушмасун асло ямон билан.\nБир гулузор кўйида бордур ишим дей;\nЙўқтур ишим жаҳонда гулу гулистон билан.\nНом-нишон эл ичинда Убайдийдин истаманг,\nКим йўқтурур анинг иши ному нишон билан.\nҒам ели осибидин сарви қадинг хам бўлмасун.\nСарв янглиғ бошинг узун бўлсуну кам бўлмасун.\nДавлати васлингдин ўлсун хотирим ҳар лаҳза шода\nФурқатинг қайғусидин кўнглум аро ғам бўлмасун.\n«Ҳар не қилсанг ихтиёринг бер!»— демассенким манга;\nБўлмаса меҳру вафо, жавру ситам ҳам бўлмасун.\nГар бўлурсен ҳамдам, эй Исо нафас, мен хастаға,\nСендин ўзга мунису ғамхору ҳамдам бўлмасун.\nЭй Убайдий, ул париваш зулфининг савдосидин\nМен киби ошифга-у расвойи олам бўлмасун.\nСубҳи васлингдур мени ҳар кеча бедор айлаган.\nҲажр шомидин халос айлаб, санга ёр айлаган.\nСен бировга мулк берсанг, ккм бўлур монеъ санга\nСен азиз этган кишини ким эмиш хор айлаган?\nБору йўқумдин санга бўлғай, эй яздони пок.\nБорини йўқ айлаган сен, йўқни ҳам бор айлаган.\nГулшани ҳусн ичра, эй сарви сиҳи, гуллар очиб,\nСарв бўйлуқлар аро сенсен мени зор айлаган.\nНоваки мижгон бирла ханжари хунрезидур, —\nЭй Убайдий, нотавон жисмимни афгор айлаган.\nЭшитиб рақам кўйи садосин,\nТилармен ул чаман обу ҳавосин.\nБалойи ҳажрида бўлдум гирифтор;\nХалос этмас балодин мубталосин.\nЎзига ёр этиб бегоналарни,\nҚилур бегона ўздин ошносин.\nЎзумдин кеттиму бордим, эшиттим, —\nТакаллум вақтида нозук адосин.\nУбайдий мотамн доғида куйди,\nҲануз олмай дурур доги қаросин.\nБаҳор келмайин гулузор келгайму?\nЧаманда гул била онсиз баҳор келгайму?\nЕтибмен ўлгали ул ғамгузор фарқидин;\nҒамини сўрғали ул ғамгузор келгайму?\nБу сори сурмаса елдек самандин ул чобук,\nКўзумга раҳгузаридин ғубор келгайму?\nЙўлида қон ёш ила лолалар сочибтурмен;\nКўра-кўрай они, қошимға ёр келгайму?\nҚарор топса кўнгул ёр кўйида бир дам,\nУбайдиё, яна ул беқарор келгайму?\nШамъ эрур парвонанинг ҳолиға гирён ҳар кеча.\nЙиғларам они сўруб мен ҳам фаровон ҳар кеча.\nАҳду паймонни танимас тонгға будур турфаким,\nЖону кўнглум бирла айлар аҳду паймон ҳар кеча.\nКўргали ҳусн авжи узра моҳи тобоним анинг,\nУялиб юз ёшурур хуршеди тобон ҳар кеча.\nАнбар афшон зулфининг савдосидин Мажнун бўлуб,\nСўз ўз-ўзумга айтурмен паришон ҳар кеча.\nТортамен уммед ила ҳар кун фироқи дардини,\nВаслидан қилғайму деб дардимға дармон ҳар кеча\nАйларам бкр гул ғамидин нотавон булбул каби,\nТинмайин ҳар лаҳза тонг отқунча афғон ҳар кеча.\nҲолима раҳм айламай кўнглим қушин парвонадек,\nЭй Убайдий, ўртар ул шамъи шабнстон ҳар кеча.\nАйб эмас мендин агар айласанг, эй ёр, гила*;\nСендин ўзга кишига айласам изҳор гила.\nЗоҳир этмон гила сендин кишига, — ўлсам агар\nХотиримда гила сендин йўқ эмас, бор гила.\nГила сен айламасанг, бок эмастур мендин —\nЎзгаларга нечаким айласа ағёр гила.\nГоҳ-гоҳи гила қилмоқ хуш эрур ёриндин;\nЯхши йўқ айламак эл қошида бисёр гила.\nКўз учи бирла назар ҳолинга қилмоқ тиласанг,\nЭй Убайдий, қошида айлама бисёр гила.\n* Гила — ўпкаланиш, гина қилиш.\nНеча ул ой жонимға жавру бедод айлагай,\nЎзгаларни шод айлаб, бизни ношод айлагай.\nКўрсат, эй кўнглум, бориб ўзингни ул дилбарғаким,.\nШояд ул соат сени кўргач, мени ёд айлагай.\nОҳким ғам селидин вайрон эрур кўнглум уйи,\nЭмди ул вайронаники бўлғай обод айлагай.\nИшқ иш андоқ қилай даврингда, эй лайли вашим,\nНе они Мажнун қила олғай, не Фарҳод айлагай.\nЭй Убайдий, йўқтур андоқ дилбари олам аро,\nНотавон кўнглумни ғам қайдидин озод айлагай.\nЖон чекиб васлиға, эй жон, етгай эрдим кошки;\nБир нафас ширин сўзи эшитгай эрдим кошки.\nИстабон еттинг висоли давлатига, эй кўнгул;\nИстай-истай они мен ҳам, кетгай эрдим кошки.\nНовакинг пайкони кўнглумдин ўтмасдин бурун,\nШуълалиғ оҳим била эритгай эрдим кошки.\nМонеьим ағёр эмиш, эй дўстлар, бор итлари;\nБарчасин ўзума ёр этгай эрдим кошки.\nЭй Убайдий, нотавон кўнглум қушининг сайдини,\nЁрнинг фитрокига* беркитгай эрдим кошки.\n* Фитрок — қанжирға; эгарнинг икки ёнидаги юк боғлаш учун ишлатиладиган тасма.\nДўстлар, ихтиёр гулшанда\nАйшу ишрат била нишот қилинг.\nЧунки шарт ўлди ихтиёт этмак,\nШарти боринча ихтиёр қилинг.\nОшнолик килиб ямон кишига,\nСен ямон сўз неча эшитгайсен.\nТура олмай анинг сўзига, яна\nБош олиб бир сориға кетгайсан.\nДушманинг ҳар неча қилса зорлиғ,\nРаҳм қилмиш бўлма онинг ҳолиға,\nҚолу қили бирла кул айлар сени,\nБўлмағил сен кул қилу қолиға.\nТишлади охир надомат бормоғин,\nКим инонди эрса онинг олиға.\nНасиҳат гар эшитсанг носиҳингдин,\nЁвумасдур сенга ҳаргиз надомат.\nВале панд олмасанг, юзлангусидур\nСанга ҳар соридин юз минг маломат.\nКуярсен ҳам надомат ўти ичра\nНадомат аҳли янглиғ то қиёмат.\nСаломат аҳлидек олиб насиҳат,\nСаломат бўл, саломат бўл, саломат.\nНасиҳат ганжини ўз лутфи бирла\nУбайдийға худо қилди каромат.\nДўсгнинг узрини қабул этмак\nДўстлуқнинг улуғ нишони эрур.\nКимки қилмас қабул узри анинг,\nБилким, ул дўстнинг ямони эрур.\nГар уруш тушса ики ҳамдам аро,\nБот анинг тадбирини этмак керак.\nБиридин айб ўлса зоҳир, ул бири —\nУзр айтиб, айбини ёпмак керак.\nЎзунгдин яхшироқ гар бўлса ёринг,\nБўлурсен олам ичра подшо сен.\nАгар бўлса ямон ёрингким, ўлғунг —\nГадолардек ямон юзлук, гадо сен.\nЎқ киби туз бўлса ҳар ким, солур ўзинг илгари;\nЁ киби ким эгри бўлса, ўзин солур кейин.\nЎқни кўрким, тузлукдин илгари борур мудом.\nЁни боқким, эгриликдин муттасил қолур кейин.\nРизо ато ва аносин ҳар ўғулким этар,\nХудо ризо бўлуб ондин ҳам айлар они қалил.\nОлиб насиҳатину тутса иззатда аларни,\nЖаҳонда иззати ортиб, бўлур азизу жалил.\nУғилким, ондин алар бўлмади ризо, билким,\nҲамиша оқадурур (?) халқ ичинда хору залил.\nДалиликим кимки тиласа бу жонға, бор дурур\nХудо каломию Ҳазрат ҳадиси анга далил.\nСўғд ичинда ўлтурубтур ёбулар,\nЁбуларнинг минган оти ёбулар.\nЁбуларнинг илгидин эл тинмади,\nЁбулар турсун бу ерда ё булар.\nСайр этарда гулзорим боғини,\nБоғламас гулгун қабойи боғини.\nБуздилар барча улусни боғилар,\nТангри йўқ ёткай, илоҳи, боғини.\nЁрама ул ой марҳам ёқмади,\nОҳким, анга не ўтлар ёқмади.\nЎзгаларга ёқти ул таври анинг,\nКим анинг ул таври манга ёқмади.\nУл пари мажнун кўнгул жононидур,\nКўнгул ўзидур анинг, жон онидур,\nМанга мунча лутфу қаҳринг ёр эгач,\nЖонима жавр этмакинг, жоно, недур?\nЭй йигитлар, яхши-яхши от олинг.\nЯхши отлар бирла яхши от олинг.\nЯхши отмоқлиқ ҳунардур ўқни ҳам,\nЭл кўринча ўқни яхши отолинг.\nҲар кимки туз этса ниятин, раҳмат анга.\nҲақ ниятиға кўра берур давлат анга.\nҲар кишини тузлук айламаса ниятини,\nХосиятин ул навъ берур ният анга.\nҚайғу аламидин кеча йўқ уйқу манга;\nОламни қаронғу айлади қайғу манга.\nМен мундоқ ўлуб, рақиблар шод ўлуб,\nОртуқси бало эмасмудурур ушбу манга.\nКўргуз манга ул шўх вафосин, ёраб,\nКўргузма анинг манга жавосин, ёраб.\nЁраб, не дуо қилурсен ўз лутфунг ила\nБу қулнинг ижобат эт дуосин, ёраб.\nЗинҳор адаб ўрганинг, эй аҳли талаб,\nКим бордур адаб гули саодатқа сабаб.\nШайтонки, адабсиз эрди, қолди маҳрум,\nОдамни кўрунг, — не ерга еткурди адаб.\nЭй дўст, даме бўлмади ғамдин қутулуб,\nМазлум киби зулму ситамдин қутулуб,\nФарёду фиғону оҳким, бўлмас эмиш, —\nУлмай ситаму ғаму аламдин қутулуб.\nОриф кишилар элга қотилмайдурлар,\nТенгри деганидин ўзга қилмайдурлар.\nНодонлар аларни кўзга илмайдурлар,\nҲеч кимса алар узрини билмайдурлар.\nМажнун ишидин ул кишиким огаҳдур,\nУшшоқ аросинда Убайдуллаҳдур,\nПайваста жунун аҳли эрур ҳамроҳ анга,\nУл раҳбар эрур аларга-у ҳам шаҳдур.\nБулбулға дедимки, гул яна сўлғусидур,\nКўнглунг ғаму андуҳ била тўлгусидур.\nБулбул деди: — «Эй дўст,— манга нола қилиб,—\nТақдири худой не бўлса, — ул бўлғусидур».\nЭй ёр, кўнгул ишини бузуб бўлмайдур,\nАғёр жафосиға тўзуб бўлмайдур.\nҲар неча узай кўнглумни дермен сендин,\nСендек кишидин кўнгул узуб бўлмайдур.\nГар етса жафо, демаки жонондиндур,\nҲам тушсанг ироқ, демаки ҳижрондиндур.\nҲақдин кўр ани-ю ўзгалардин кўрса,\nҲар воқеаким воқеъ ўлур — ондиндур.\nАҳбоб келиб, қотимда ўлтурмадилар;\nҲолимги билиб, ёрга билдурмадилар.\nСўрғали экин, — дедим,— фироқинда мени,\nСўрмоқ не бўлур, қошимда ҳам турмадилар.\nЎтуб борадур шиддат ила умр, эй ёр,\nРанжу аламу меҳнат ила умр, эй ёр.\nАфсус, афсус, кўз юмуб очқунча\nЎтти-кетти ғафлат ила умр, эй ёр.\nДунёлигинга ишонмаким, кетгусидур»\nДавлат доғи ҳар сори мафар этгусидур.\nМағрур қой элки бўлса дунёлиғина,\nОхир ҳамул — ўқ бошлариға етгусидур.\nСабр этса киши, муродиға етгусидир,\nЎзини сабур аҳлидин этгусидур.\nСабр этмакидин анга этиб хуррамлиқ,\nҒам хайли анинг хотиридин кетгусидур.\nҒайрат юзидин кимки қилич урса мудом,\nОлғусидур мулк арусидин ком.\nЁр этса агар адолат атмакни анга,\nШак йўқким, олур адл ила оламни том.\nАё дўстлар, жондин кечиб, ишқ эркин туттум мано.\nВаҳдат майин ичкунча не хуноблар юттум мано.\nУч юз олтмиш дарё ўта, юрмай киши суд айламас,\nТўрт юз қирқ тўрт тоғдин ошиб, борисидин ўттум мано.\nВосил мени васлиға ул қилди, муродим васл эди,\nЮз минг шукр ҳам дам анга, максудима еттум мано.\nЧун носиваллаҳ кўйида истаб мени топмас киши,\nБас, ўзга ерда истангиз, ул кўйдин кетгум мано.\nСолик топа олмас нишон мендин талаб водисида;\nЭй Қул Убайдий, жон киби истай ани, еттум мано.\nҚойинини давлати янга эрур, ёр-ёр,\nИззатию ҳурмати янга эрур, ёр-ёр.\nҚойинини янгасин олғусидур, ёр-ёр:\nОй юзунга кўзларин солғусидур, ёр-ёр.\nУрса сафойи анинг, шайдо бўлур, ёр-ёр,\nҒояти йўқ меҳр анга пайдо бўлур, ёр-ёр.\nБир-бирига меҳрибон бўлғусидур, ёр-ёр.\nБир-бири меҳри билан тўлғусидур, ёр-ёр.\nЯнга мунунгдек зариф бўлмас эмиш, ёр-ёр.\nХулқию ҳусни латиф бўлмас эмиш, ёр-ёр.\nТойинини, янганинг қадрини бил, ёр-ёр:\nБилиб ан.инг қадрини, шукрини қил, ёр-ёр.\nНуқтасига бу сўзнинг етмак керак, ёр-ёр.\nИззатини яхшироқ этмак керак, ёр-ёр.\nСарв қадлар сарвари гулчеҳрадур, ёр-ёр,\nДилраболар дилбари гулчеҳрадур, ёр-ёр.\nГулчеҳралар бирла боғ гулшан эрур, ёр-ёр.\nГулшан аро сиз мудом гулхан эрур, ёр-ёр.\nГулчеҳралар исидин тўлди жаҳон, ёр-ёр,\nБошдин-оёқ муаттар бўлди жаҳон, ёр-ёр.\nГулчеҳралар қомати тўби эрур, ёр-ёр.\nЖаннат аро тубининг хўби эрур, ёр-ёр.\nСарви сахийдек бўйи нозик эмиш, ёр-ёр.\nБўйи каби ҳам хўйи нозик эмиш, ёр-ёр.\nМеҳрки гулдин аён бўлғусидур, ёр-ёр.\nБулбулу гул меҳрибон бўлғусидур, ёр-ёр.\nБир-бирининг қадрини билса керак, ёр-ёр.\nАйлагуси шукрини қилса керак, ёр-ёр.


Наманганда Бандлик маркази раҳбарлари қарийб 274 миллион сўмни “еб юборган” - UzNews.uz\nМасъул раҳбарлар жами 348 миллион 931 минг сўмлик молиявий камчиликларга йўл қўйгани аниқланди.\nБош прокуратура ҳузуридаги Иқтисодий жиноятларга қарши курашиш департаменти Косонсой тумани бўлими томонидан туман аҳоли бандлигига кўмаклашиш марказида ўтказилган терговга қадар текширув давомида марказнинг масъул раҳбарлари жами 348 миллион 931 минг сўмлик молиявий камчиликларга йўл қўйгани, шундан 273 миллион 600 минг сўм маблағни мақсадсиз харажат қилгани аниқланди, дея хабар бермоқда ЎзА.\nТекширув давомида аниқланишича, марказ мутасаддилари томонидан 2019 йил пахта мавсумида 53 кишини Сирдарё ва Жиззах вилоятларига пахта теримига юборилгани бўйича сохта тўлов қайдномалари билан, уларнинг номларидан сохта имзолар қўйиб, 48 миллион сўмни ўзлаштиришган.\nШунингдек, 2019-2020 йилларда туман жамоат ишларида ишламаган 35 нафар фуқарога 27 миллион 331 минг сўм миқдорида иш ҳақлари ҳисоблаб, бюджет маблағларини талон-тарож қилишгани аниқланган.\nЎз ваколатини суистеъмол қилган туман аҳоли бандлигига кўмаклашиш марказининг мансабдор шахсларига нисбатан Жиноят кодексининг 167-моддаси 2-қисми, 209-моддаси 1-қисми билан жиноий иш қўзғатилиб, айни пайтда тергов ҳаракатлари олиб борилмоқда.\nЎзбекистонликлар йил бошидан буён 23 минг тонна банан истеъмол қилишган


2017 йил учун сўнги танлов! | YO'L - LOYIHA BYUROSI\n2017 йил учун сўнги танлов!\n“Йўл-Лойиҳа бюроси” МЧЖ Бош лойиҳалаш институтининг ёрдамчи лойиҳачи ташкилотларини аниқлаш бўйича танлов ўтказади. Бу танлов 2017 йилнинг сўнги танлови бўлганлиги ва бу йил ёрдамчи ташкилотларни аниқлаб, шартномаларни тузиб олиш имкони бўлиши учун истисно тариқасида 5 кун муддат ичида таклифлар топширилиши сўралади. Шу сабабли танловда иштирок этмоқчи бўлган ташкилотлар жорий йилнинг 25-декабрь кунидан кечиктирмаган холда топширишингизни сўраймиз.\nБундан ташқари техник мезон бўйича ишчи гуруҳ ишларини енгиллаштириш ва танлов иштирокчиларини узоқ ушлаб турмаслик мақсадида илова қилинган жадвални тўлғизиб, техник конверт ичига илова қилган ҳолда топширишингизни сўраймиз.\nШунингдек топширилаётган конвертлар хар бир объект учун алохида бўлишини хамда мутаҳассислар мезони бўйича киритилаётган мутахассисларнинг хақиқатан хам ишлаётган мутаҳассислар рўйхатини келтиришингизни сўраймиз. Шунингдек шуни эсалтиб ўтамизки, объектга лойиҳа бош мухандиси этиб тайинланган мутаҳассис иш даврида ва лойиҳа топшириш даврида Бош лойиҳа институти билан доимий хамкорликда ишлашини инобатга олиб, уни танловдан кейин алмаштириш имкони йўқлигини маълум қиламиз.


Билл Гейтс дарсликлар даври ўтганини айтмоқда — Minbar\nБилл Гейтс дарсликлар даври ўтганини айтмоқда\n26 фев 16:00 1 дақиқада ўқийсиз Ё ҳаёт, ё мамот\nБилл Гейтснинг фикрича, компьютер ва смартфонлар учун яратилган таълим дастурлари боис дарсликлар ўтмишга айланмоқда.\nКўп дарсликларни ўқиганман. Лекин улар таълим олишнинг чекланган йўлидир. Ҳатто энг яхши ёзилган дарсликлар ҳам сиз нимани тушуниб, нимани тушунишда қийналаётганингизни фарқламайди”, – дейди Билл Гейтс.\nФараз қилинг, мактабда алгебрани ўрганаяпсиз. Бунда тенгламаларни қандай ечиш ҳақидаги параграфни шунчаки ўқимайсиз, балки уни компьютер экранида онлайн кўрасиз, у қандай ечилишини батафсил кўрсатувчи видеони томоша қилишингиз, билимингизни мустаҳкамловчи ўйинлар ўйнашингиз мумкин. Яъни ўқувчи шунчаки тингловчи бўлмайди.\nЯнги авлод дастурий таъминотлари нафақат ўрганади, балки ўқувчининг ҳар бир ишини баҳолайди, нимани ўрганишда қийналаётгани ҳақида маълумот беради, ўқувчини чинакам муаллим каби йўналтириб боради. Бу билан дарсликларнинг муҳим камчилиги, уларнинг пассивлиги бартараф қилинади", – дейди Гейтс.\nГейтснинг фикрича, дарсликлар соҳасидаги рақамлашиш университет нарҳларини ҳам арзонлаштиради, таълим олиш жараёнини қулайлаштиради ва самарадорлигини оширади.\nБилл Гейтс ва унинг рафиқаси Мелинда Bill & Melinda Gates Foundation ҳайрия жамғараси орқали глобал таълим тизимини ислоҳ қилишга киришган. Ҳусусан, Гейтслар жамғармаси 2018 йилдан бери Ҳиндистон ва Африкада бюджети $68 миллионлик таълим ташаббусини амалга оширмоқда.\nдарслик таълим Билл Гейтс


Асалнинг кристалланиши – Tadbirkor-Fermer\nАсалнинг кристалланиши- асалнинг қотиши ёки асалнинг шакар боғлаши табиий ҳолат бўлиб деярли барча турдаги асалда бу жараён кузатилади. Мум катакчаларида бўлган асал ҳам вақт ўтиши билан кристалланади.\nМум катактчаларида бўлган асал ҳам вақт ўтиши билан кристалланади. «Қотган» асал ўз хусусиятини ёқотмайди ва турига қараб 1-6 ой давомида қотиши кузатилади. Кристалланиш жараёни асалнинг ранги хиралашиб яъни таркибида алоҳида кристаллар пайдо бўлиши тобора кўпайиши ва ниҳоят бир хил массали қаттиқ ҳолига келиши айтилади.\nКристалланиш асал таркибидаги намликка қараб жуда қаттиқ ёки юмшоқ бўлиши мумкин. Қотган асал суюқлигидан кўра ёрқинроқ рангда бўлади. Ҳар икки ҳолда ҳам асалнинг фойдали ҳусусияти ва сифати бир хил, ўзгармайди.\nКристалланган асал айни қаймоқдек ва ёки аксинчча шакар қўшилганга ўхшаш бўлади. Айнан шу шакарсимон ҳолати кишини шубҳалантириши ва асални соҳта даб ўйлаши табиий. Бу ҳолат асал ҳосил қилган кристалларга боғлиқ. Қотиш жараёнида йирик кристаллар ҳосил бўлган бўлса ва одатда кристалл диаметри 0,5 мм дан ортиқ ва истеъмолда тез парчаланиб кетади. Бу ҳолат нотаниш кишида асални ҳақиқийлигига шубҳа уйғотадиган бўлиши мумкин.\nАсалнинг ўртача ва кичик кристалланиши ҳам кузатилади. Агарда сиз суюқ асални ҳуш кўрсангиз асални илиқ жойда сақлаш тавсия этилади. Бундай ҳолда асал узоқ вақт суюқ холда қолади ва кейинчалик йирик кристалли асалга айланади. Сизга қаймоқсимон кичик кристалли асал керак бўлса, унда асалнинг иссиқлиги 5-8 °С даража бўлган муҳитда сақланг.\nАгар сиз хуш кўрган асал кристалланган бўлса ва сизга суюлтирилган асал керак бўлса унда асал солинган идишни иссиқ сувга солиб аста секинлик билан эритишингиз мумкин. Мисол учун агар сиз 1 кг вазндаги асални иссиқ сувда 10-15 дақиқа эритишингиз мумкин. Бу вақтда асални сифати ўзгармайди ва истеъмолга яроқли.


Термиз тумани ҳокимининг молия-иқтисодиёт ва камбағалликни қисқартириш масалалари бўйича биринчи ўринбосари – туман иқтисодий тараққиёт ва камбағалликни қисқартириш бўлими бошлиғи\n2004-2005 йй. - Сурхондарё вилояти давлат солиқ бошқармаси Ахборот тизимлари бўлими бош инспектори\n2010-2011 йй. - Термиз туман давлат солиқ инспекцияси Назорат тартибидаги ва қисқа муддатли текширишларни ташкил этиш шўъбаси давлат солиқ бош инспектори\n2020 й.ҳ.в - Термиз тумани ҳокимининг молия-иқтисодиёт ва камбағалликни қисқартириш масалалари бўйича биринчи ўринбосари – туман иқтисодий тараққиёт ва камбағалликни қисқартириш бўлими бошлиғи\nРахмонқулов Шухрат Мўминович\nТермиз тумани ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари\n1983-1984 йй. - Ангор тумани механизациялашган кўчма жамламаси ишчиси\n1984-1984 йй. - Тошкент политехника институти талабаси\n1986-1991 йй. - Тошкент архитектура-қурилиш институти талабаси\n1991-1996 йй. - Сурхондарё вилояти "Сурхон" механизациялашган кўчма жамламаси устаси, иш юритувчиси, техника хавфсизлиги бўйича муҳандиси, участка бошлиғи\n1996-2002 йй. - Термиз шаҳар “Бинолар, иншоатлар ва ер давлат кадастри” бошқармаси бошлиғи\n2002-2003 йй. - Сурхондарё вилояти “Бинолар, иншоатлар ва ер давлат кадастри” бош бошқармаси бош муҳандиси\n2003-2004 йй. - Сурхондарё вилояти “Бинолар, иншоатлар ва ер давлат кадастри” бош бошқармаси бошлиғи\n2004-2005 йй. - Сурхондарё вилояти “Бинолар, иншоатлар ва ер давлат кадастри” бош бошқармаси бошлиғи ўринбосари\n2005-2005 йй. - Сурхондарё вилояти “Ер тузиш ва кўчмас мулк кадастри” хизмати кўчмас мулк кадастри бўлими бошлиғи\n2005-2008 йй. - Сурхондарё вилояти Ер ресурслари ва давлат кадастри бошқармаси Ердан фойдаланиш ва уни муҳофаза қилишни назорат қилиш шуъбаси бошлиғи\n2008-2014 йй. - Термиз шаҳар хўжалик хисобидаги "Ер тузиш ва кўчмас мулк кадастри хизмати" бошлиғи\n2014-2017 йй. - Термиз шаҳар ер тузиш ва кўчмас мулк кадастри давлат корхонаси бошлиғи\n2017-2020 йй. - Термиз шаҳар ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари\n2020 й. - ҳ.в. - Термиз тумани ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари\n2016-2017 йй. - Термиз тумани ҳокимлиги хузуридаги тадбиркорлик субъектларига давлат хизматлари кўрсатиш “Ягона дарча” маркази директори\n2017-2018 йй. - Сурхондарё вилояти адлия бошқармасининг Термез туман тадбиркорлик субъектларига давлат хизматларини кўрсатиш “Ягона дарча” маркази директори\nБабомуротов Муродулла Уролович\n1991-1996 йй. - Термиз давлат универиситети талабаси\n1996-1998 йй. - Сурхондарё вилояти “Автотеххизмат” ҳиссадорлик жамияти муҳандиси\n1998-2012 йй. - Ангор тумани “Бобомуродов Қувондиқ” фермер хўжалиги раҳбари\n1912-2013 йй. - Ангор тумани “Таллимарон” сув истеъмолчилар уюшмаси бошлиғи\n2013-2016 йй. - Ангор тумани “Бобомуродов Қувондиқ” фермер хўжалиги раҳбари\n2016-2019 йй. - Ангор тумани “Агроэкспорт Таллимарон” масъулияти чекланган жамияти шаклидаги агрофирма раҳбари\n2019-2019 йй. - Ангор тумани фермер деҳқон хўжаликлари ва томарқа ер эгалари Кенгаши раиси\n2020-2021 йй. - Сурхондарё вилояти қишлоқ хўжалиги бошқармаси бошлиғи Агротехнология масалалари бўйича биринчи ўринбосари\n2021 й. - ҳ.в - Термиз тумани ҳокимининг қишлоқ ва сув хўжалиги масалалари бўйича ўринбосари\nРасулова Маърифат Амонуллаевна\nТермиз тумани ҳокимининг ўринбосари – оила ва хотин-қизлар бўлими бошлиғи вазифасини бажарувчи\n1999-2007 йй. - Термиз давлат университети филалогия факультети ўқув ишлари инспектори\n2007-2007 йй. - Термиз тумани қурилиш ва уй-жой коммунал хўжалиги касб-ҳунар коллежи услубчиcи\n2007-2015 йй. - Термиз тумани қурилиш ва уй-жой коммунал касб-ҳунар коллежи директорининг маънавий-маърифий ишлар бўйича ўринбосари\n2015-2019 йй. - Термиз архитектура ва қурилиш касб-ҳунар коллежи директорининг маънавий-маърифий ишлар бўйича ўринбосари\n2019-2022 й.й. - Термиз тумани мактабгача таълим бўлими мудири\n2022 й. – ҳ.в. - Термиз тумани ҳокимининг ўринбосари – оила ва хотин-қизлар бўлими бошлиғи вазифасини бажарувчи


Самарқанд ветеринария медицинаси институтида ёшларни турли ёт ғоялар таъсиридан огоҳ этиш, ўсиб келаётган авлодни ватанпарварлик руҳида тарбиялаш ҳамда талаба-ёшлар кийиниш маданиятига бағишланган тушунтириш-тарғибот ишлари давом этмоқда.\n6-сентябр куни институт бош биноси катта мажлислар залида Агрономия факультети талабала-ёшлари учун ўтказилган “Ёшларимизни ёд ғоялардан асрайлик” мавзусидаги учрашувда бугунги мураккаб глобаллашув даврида ёшларимиз қалби ва онгини турли зарарли ғоялар таъсиридан ҳимоя қилиш, уларни миллий истиқлол ғоясига садоқат ва Ватанга муҳаббат руҳида камол топтириш долзарб вазифалардан бири эканлиги айтиб ўтилди.\nТадбирда Ёшлар ва талабалар билан ишлаш бўлими бошлиғи Н.Шодмонқулов, Агрономия факультети декани Д.Нормуродов, Хўжа нисбатдор жоме масжиди имом хатиби Б.Бобохонов, профилактика нозири И.Алиев, профессор-ўқитувчилари талаба-ёшлардан иборат жами 427 киши иштирок этди.\nТадбир давомида Агрономия факультети декани Д.Нормуродов сўзга чиқиб, ёшларимизни турли ёт ғоялардан асраш, "оила – маҳалла – таълим муассасаси" ҳамкорлигини мустаҳкамлаш, фарзанд тарбиясида ота-оналарнинг масъулиятини янада ошириш жуда муҳим эканлиги айтиб ўтди.\nАгрономия факультети декани ўринбосари Б.Қўлдошев сўзга чиқиб, талабаларга институти ички тартиб қоидалари билан таништирди. У ўз сўзида талаба-ёшларга кийиниш одоби, ўзаро мулоқатда ҳурматда бўлиш лозим эканлиги ҳақида атрофлича йиғилганларга сўзлаб берди.\nШундан сўнг, “Ўзбекистон” МТРК томонидан тайёрланган “Хужрадаги зулмат” номли ҳужжатли фильми намойиш этилди.\nСамВМИ Матбуот хизмати,\nФарида ХАДЖАЕВА тайёрлади.


Назарбоев 90-йилларда кимларни АҚШга олиб бориб, магнат қилиб кўрсатгани ҳақида айтиб берди\n09:32 / 02.07.2015\nҚозоғистонда намойиш этилган “Назарбоев билан асосий нарсалар ҳақида” номли ҳужжатли фильмда давлат раҳбари мамлакатни банкротликдан қутқариш учун қилган ишлари ҳақида айтиб берди. Informburo.kz порталининг хабар беришича, фильм бугун, 2 июль куни, мамлакатнинг асосий телеканаллари орқали намойиш қилинган.\n“Бу фожиали йиллар эди. Бутун иқтисодиётни давлат режаси ушлаб турарди. Ҳамма нарса, барча корхоналар, заводлар давлатга тегишли бўлиб, давлат режасига мувофиқ ишлар эди. Иқтисодиёт дотацион даражада эди. СССР тарқалиб кетгач, дотация берадиган одам ҳам қолмади”, – деди Назарбоев, 90-йилларни эсларкан.\n“95-йилга қадар аҳвол шунақа эди, – давом этди сўзида Қозоғистон етакчиси. 1996 йилга келиб иқтисодиёт қимирлай бошлади. Биз охири яхши бўлишини бошқаларга тушунтиришга, уларни ишонтиришга ҳаракат қилар эдик. Дастлаб биз оғир саноатни оёққа турғаздик, кейин, пул ишлаб топиб, бошқа соҳаларга киритдик. Мен бу йўлнинг тўғри эканлигига ишонардим. Зудлик билан хусусийлаштиришни ўтказиш, инвесторларни таклиф қилиш керак эди”.\nНазарбоевнинг айтишича, бу йўлда баъзан алдовга ҳам мурожаат қилишга тўғри келган:\n“Ростини айтаман, биз ўйин қилар эдик. Улкан давлатлигимизни, дунёда ҳудуд жиҳатдан тўққизинчи ўринда туришимизни кўпиртириб айтар эдик. Самолётни одамга тўлдириб, АҚШга борардим. Бизнес-учрашув чоғида одамларимни таништирардим. Мана, Нурлан Самағулов, машинасозлик магнати дердим, аслида эса у машина сотарди. Бўлат Абилов, савдо гиганти дердим, аслида у спорт кийимларини сотарди. Ёки Субханбердин, энг йирик молиячи, ва ҳоказо. Аслида эса бундай нарсанинг ўзи йўқ эди. Бу болаларни руҳлантиришни хоҳлардим”.


Уралда 92 ёшли ветеранни ургани учун тиббиёт ходимига ҳукм ўқилди\nРоссия Бош прокуратураси расмий вакили Александр Куренной суд 92 ёшли Иккинчи жаҳон уруши қаҳрамонини урган Краснотурьин шаҳар шифохонаси тиббий ходимини 300 соатли жамоатчилик ишларига маҳкум қилди. Бу ҳақида РИА "Новости" хабар берди.\nТергов Горбуновнинг иш жойида шахсий адоват туфайли кекса кишини урганлигини аниқлади.\n"Суд Владимир Горбуновни 300 соатли жамоат ишларига маҳкум қилди. Суд ижроси қонунан кучга кирмади", - деди Куренной.\nБундан аввал Свердловск вилояти прокуратураси Краснотурьин шаҳар шифохонасида тан жароҳати етказилган ветераннинг турар жойга даъвогарлик масаласи бўйича текширув ташкиллаштирилгани ҳақидаги хабар берилганди.


«Эр-хотиннинг ёши муносабатларга таъсир этадими?» - Ayol.uz\n«Эр-хотиннинг ёши муносабатларга таъсир...\n«Эр-хотиннинг ёши муносабатларга таъсир этадими?»\nFeruza 21.09.2016 07:55 4744 01\n«Эрим мендан саккиз ёш катта. Қачон қарама «Кўп нарсага ақлинг етмайди, ҳали ёшлик қиласан» деб насиҳат қилгани-қилган. Унинг йўл-йўриқлари, ҳатто, ётоқхонамизда ҳам тинмайди...» «Меники эса ўзим билан тенгдош. Балки шунгадир уришсак ҳам тезда ярашиб оламиз. Кейин «нозик» муносабатларда ҳам қарашларимиз ўхшаш...» «Тергаб, йўлга солиб тургани яхши-да. Ёши ўзингдан кичик бўлса, аёл эканингни ҳам унутиб қўяркансан, гоҳида...»\nБулар тўқима «ҳикоя»лар эмас, шифохонада навбат кутаётиб эшитганларим, аслида. Эр-хотин ўртасидаги ёш тафовути эҳтимол кимгадир у қадар жиддий кўринмас. Бироқ айнан шуни деб, келиша олмаётган ёхуд бир-бирини ҳамон «англаш» билан овора бўлган оилалар ҳам йўқ эмас орамизда. Хўш, бунинг сабаби нима? Нозик муносабатларга таъсири борми? Мавзуни ҳаётий мисоллар ёрдамида таҳлил қилишга уриниб кўрамиз.\nМутахассис – андролог-сексопатолог Дилмурод ЭРГАШЕВ.\nТиббиётда инсон ёши иккига ажратилади. Бири организмнинг биологик ёши, иккинчиси эса психологик ёш. Айтайлик, ёшингиз 40да, аммо ўзингизни 30 ёшлардек ҳис этасиз. Демакки, кўринишингиз ҳам шунга мос. Аслида, ёш нисбий тушунча. Бироқ оилавий муносабатларда у муаммога сабаб бўлса, албатта ечимини топиш зарур. Суриштирувимизга кўра, аниқланган ҳолатларни таҳлил қила туриб, аёлларга маслаҳат беришни лозим топдик. Негалигини эса саҳифа сўнгида билиб оласиз.\nТЕНГДОШЛАР... Ёшликдан бир-бирига кўнгил қўйган синфдош ёхуд коллеж, институтда танишиб, севишиб қолган жуфтликсиз. Турмуш қургунингизга қадар бир неча йил учрашиб юриб, бир-бирингиз ҳақида тўлиқ маълумот олгансиз гўё. Аммо бир оила бўлиб яшай бошлагач, тасаввурларингиз бойийди. Тўғри, нозик муносабатларда жиддий муаммонгиз йўқ. Чунки қарашларингиз ўхшаш. Бу борада ягона тўсиқ – бир-бирингизни тушунмаслигингиз. У «эр» мақомини истайди, сиз бўлса, «Қўлимдан келганича ҳаракат қилаяпман» «режими»ни маъқул кўрасиз. Хўш, «сан-ман»ингиз ётоққача кириб бормаслиги учун нима қилиш лозим?\n– У бир вақтлар ортингиздан эргашиб, туни билан деразангиз тагида ўтириб чиққан ошиғингиз бўлса ҳам, эндиликда «лавози»ми ошган. Жуфтингиз у! Шунга яраша муомалани истайди. Энди сизни навбатингиз – хушомад қилишу мулозаматни ўрнига қўйишга.\n– «Аввал бошқача эдингиз» каби важларни бас қилинг! Ёш қизча эмас, аёлсиз энди!\n– Ёшингиз тенглиги сабаб айрим мавзуларда бир ҳил фикрлайсиз, баъзиларида эса аксинча. Агар бу яқинлик масаласидаги мунозара бўлса, жуфтингизга имкон беринг, фикрини тингланг.\n– Ўхшаш фикрлашингиз муносабатларда бир хилликни юзага келтирмасин. Ранг-баранглик киритишга ҳаракат қилинг. Йўқса, эҳтирослар алангаси сўниб, «шартли эр-хотин рефлекси» пайдо бўлиши мумкин.\n1-2-3 ЁШ ФАРҚ БЎЛСА... Психологлар фикрича, эр-хотин ўртасидаги бундай ёш тафовути энг кўп учрайдиган ҳолатлардан бири саналади. Аммо айнан мана шу оилаларда эҳтирос ва тушунмовчиликлар тенгма-тенг юриши айтилади. Сабаб? Ёш тафовути бир йилни ташкил қилган жуфтликлар кўпинча бир-бирини тинглашмайди. Эр-хотин орасидаги ёш фарқи икки йил бўлганларда эса бир-бирига ён босиш тақчил. Уч ёш – бунда кўпинча эр-хотин муносабати аёл характери ва билимдонлигига боғлиқ. Хўш, «шахсий» ҳаётда-чи?\n– Аёл жуфтидан уялиши, унинг истакларига қарши бориш мумкин. Эркак эса бунинг аксини истайди.\n– Аёл яқинлик борасида фикрларини очиқ айтолмайди. Эркак эса бунга имкон яратиш кераклигини тушунмайди.\n– Аёл рўзғор ишлари, болалар билан ўралашиб, «нозик» муносабатларни иккинчи ўринга суриб қўяди. Эркак, унга бу ҳолат табиийки ёқмайди.\nКелтирилган ҳолатлар таҳмин бўлиши ҳам мумкин. Аммо фаразларнинг рўёбга чиқиши ёки аксинча хаёлларда қолиб кетиши ўзингизга боғлиқ.\n8-10 ЁШ ФАРҚ БЎЛСА... Турмуш ўртоғингиз уйлангунича карьера қилган, «оёққа туриб» сўнг оила қурган йигитлардан. Ҳаёт мактабида саводи чиққанки, кези келганида насиҳатларидан «қонингиз» қайнайди. Ўзингизни худди ёш боладек сезасиз. Алам қилгани ёлғиз қолганингизда ҳам бу хис сизни тарк этмайди. Шуни деб, ҳаракатларингизни назорат қиласиз, бирор ишни нотўғри бажаришдан чўчийсиз. Хўш, нега шундай? Ўйлаб кўрганмисиз?\n– Орангиздаги ёш тафовути ҳақидаги ўйлар миянгизга зулукдек ёпишиб олган. Ҳар ўйлаганингизда асаб торларингизни сиқаверади. Аслида эса ёшдаги фарққа эътибор бермаслик керак. Ахир бахт, ёшингизга қараб берилмайди-ку.\n– Ёрингиз олдида уқувсиз кўринишдан қўрқасиз. Имкон беринг, ўргатсин, йўлга солсин. Эркаклар буни ёқтиришади.\n– У билан кўпроқ суҳбатлашинг. Аммо турмушдаги муаммолар ётоқхонага кирмасин. Шахсий ҳудудда фақат сиз ва у, демак мавзу иккингиз ҳақингизда.\n– Турланишни ўрганинг! Зеб беринг, кўркам бўлинг, сизни кўриб жуфтингизнинг кўзи қувнасин!\nАЁЛ 3–4 ЁШ КАТТА БЎЛСА-ЧИ? Юқоридаги вазиятларга қараганда нисбатан камроқ учраса-да, бундай оилаларда ҳам муаммолар йўқ эмас. Норозилик икки тарафдан ҳам чиқиши мумкин. Эркак ўзига нисбатан ҳурматсизликдан нолиса, аёл истаклари амалга ошмаётганидан шикоят қилади. Аслида эса ўзаро уйғунликка эришиш керак, холос.\n– Умр йўлдошингизнинг ёши сиздан кичиклиги боис уни рашк қиласиз, баъзан «Мен у истаётган аёл бўлолаяпманми?» каби ўй ҳам таъқиб қилади. Ўзингизга ишончингиз баланд бўлса, ҳар қандай таннозни ортда қолдирасиз.\n– Гоҳида эрингиз ўзини ноқулай сезаётгандек туюлади. Бундан чиқди муносабатларингизга ўзгартириш киритиш лозим. Етакчиликни унга топширинг. Аёллик макрини ишга соларсиз-а?!\n– Аёллар организмига хос алмашинув жараёнлари ҳамма қатори сизда ҳам содир бўлади. Аммо бунинг учун аввалдан «ноғора чалиш» шарт эмас. Асабни қанчалик эҳтиёт қилсангиз, ўзгаришлар шунчалик билинмай кечади.\n– Билимдон ва устамон аёл бўлинг. Токи турмуш ўртоғингиз ўзини беклардек сезсин. Шунда ўртангиздаги ёш фарқи ҳам билинмайди.\n– Энг муҳими, ёшингиз ҳақида ўйлашни бас қилсангиз, турмушингиз ҳам, муносабатларингиз ҳам осойишта бўлади.\n«Нега бизга кўзгу тутасиз, эркаклар-чи?» дея ранжиманг. Жуфтингиз бош бўлса, сиз бўйинсиз. Муносабатларни йўлга солишда бош роль сизники! Муҳими, ижрони бўрттириб юборманг. Ҳар қандай вазиятда ва ҳар қачон жуфтингизни тўрга чиқаринг. Шунда ютқазмайсиз!


Наманганда италияликлар иштирокида «Флешмоб» тадбири ўтказилди (фото)\nНаманганда италияликлар иштирокида «Флешмоб» тадбири ўтказилди...\n31.08.2018 14:06 0 1941\nДавлат хизматлари агентлигининг Наманган вилоят бошқармаси ва вилоят Ёшлар иттифоқи Республикамиз Мустақиллигининг 27 йиллигига бағишлаб Наманган шаҳар давлат хизматлари марказида «Флешмоб» тадбирини ўтказди. Бу ҳақда «Xabar.uz»га агентликнинг Жамоатчилик ва ОАВ билан алоқалар бўлими хабар берди.\nИталиядан келган расмий делегация аъзолари тадбирда меҳмон бўлишди.\n«Флешмоб»да 100, 200, 300, 400, 500-давлат хизматини олувчилар эсдалик совғалари билан тақдирландилар.\nДавлат хизматлари ходимлари марказ хизматидан фойдаланишга келганларни Мустақиллик куни билан табриклашди, ўз навбатида, мижозлар ҳам давлат хизматлари кўрсатиш соҳасида яратилаётган қулай шароит ва имкониятлар учун ўз миннатдорликларини билдиришди.\nБайрам тадбиридан қайтишда ҳар бир киши Давлат хизматлари марказига ўрнатилган «Тилаклар доскаси»га ўзининг она юртимизга дил изҳорларини муҳрлаб қолдирди.\nдавлат хизматлари Наманган флешмоб Мустақиллик байрами\nИқтисодиёт 20/04, 17:08\nТаълим 19/04, 12:55\nНаманганда Президент мактаби қурилиши бошланди\nҲуқуқ 17/04, 20:23


#FootWeek кўрсатувининг навбатдаги сонида ижодий жамоамиз Тошкентнинг «Локомотив» клуби меҳмони бўлди. Жамоа бош менежери Тўлабек Акромов барча саволларга очиқ жавоб берди ва мухлисларда клубнинг бугунги ҳолати ҳақида умумий хулосага келиш учун етарли маълумотларни берди.\n«Нотўғри йўлда юрганимни кеч тушунгандим». Хатолари қимматга тушган юлдузча – Темур Ҳакимов билан очиқ интервью\nБош жамоа лагерида: асосий юлдузлар шу ерда. Жамоа Саудиядаги «жанглар»га тайёрми?\nЖалолиддин Машарипов билан эксклюзив интервью: нега кетгани, нега қайтмагани ва идеалликка яқинлашган «Пахтакор» ҳақида


08:12 / 03.12.2016 | Muslima | 3032\nАссалому алайкум! Биламизки расм бор хонага фаришталар кирмайди. Шу борада бир соволим бор эди. Янги чакалоклар учун ҳозирги кунда ҳар хил чиройли кийимчалар чиқиб кетган. Хусусан ҳайвончаларни, мисол учун мушукча, жирафа, бўричалар, кучукчалар, каби ҳайвончалар расми босилган кийимлар, чақалоқлар пелёнкалари, ёстиқ жилдлари ва ўрни учун простынялар. Шу каби расмлар чизилган кийимларга чақалоқни кийинтириш мумкунми? Агар хонада расмлик кўрпа тўшак бўлса ҳам фаришта кирмайдими?\nРасмли нарсаларни чақалоқларга бўладиган зарарлари янада каттадир.\nعَنْ زَيْدِ بْنِ خَالِدٍ، عَنْ أَبِي طَلْحَةَ رَضِيَ اللهُ عَنْهُمَا، عَنِ النَّبِيِّ صَلَي الله عَلَيْهِ وَسَلَّم قَالَ: لَا تَدْخُلُ الْمَلَائِكَةُ بَيْتًا فِيهِ كَلْبٌ وَلَا تَمَاثِيلُ، قَالَ زَيْدٌ رَضِي اللهُ عَنْهُ: فَأَتَيْتُ عَائِشَةَ فَسَأَلْتُهَا عَنْ هَذَا، فَقَالَتْ: سَأُحَدِّثُكُمْ بِمَا فَعَلَ النَّبِيُّ صَلَي الله عَلَيْهِ وَسَلَّم، إنَّهُ خَرَجَ فِي غَزَاتِهِ فَأَخَذْتُ نَمَطًا فَسَتَرْتُهُ عَلَى الْبَابِ، فَلَمَّا قَدِمَ فَرَأَى النَّمَطَ عَرَفْتُ الْكَرَاهِيَةَ فِي وَجْهِهِ فَجَذَبَهُ فَهَتَكَهُ، وَقَالَ: إِنَّ اللهَ لَمْ يَأْمُرْنَا أَنْ نَكْسُوَ الْحِجَارَةَ وَالطِّينَ، قَالَتْ: فَقَطَعْنَا مِنْهُ وِسَادَتَيْنِ وَحَشَوْتُهُمَا لِيفًا، فَلَمْ يَعِبْ ذَلِكَ عَلَيَّ. رَوَاهُمَا مُسْلِمٌ وَأَبُو دَاوُدَ وَالتِّرْمِذِيُّ\n«Оиша розияллоҳу анҳонинг ҳузурига бориб бу ҳақда сўрадим. Бас, у киши:\n«Мен сизларга Набий соллаллоҳу алайҳи васаллам нима қилганларини айтиб берурман. У зот ғазотларига чиқдилар. Мен бир наматни эшикка парда қилиб қўйдим. У зот келиб наматни кўрдилар. Юзларидан ёқмаганини сездим. Бас, у зот уни тортиб олдилар-да, йиртиб ташладилар ва:\n«Албатта, Аллоҳ бизга тош ва лойни кийинтириш амр қилмаган», дедилар. Кейин ундан иккита болиш бичдик. Уларга лийф солдим. У зот буни менга айб санамадилар».\nШарҳ: Бу ривоятнинг ровийларидан бирлари Зайд ибн Холид розияллоҳу анҳудир. У киши уйда жонли нарсанинг сурати ва ҳайкали бўлса, фаришталарнинг ўша уйга кирмаслигига сабаб бўлиши ҳақидаги ҳадиси шарифни ривоят қилиш билан бирга, бу масала бўйича яна ҳам кўпроқ нарса билиш мақсадида\n«Оиша розияллоҳу анҳонинг ҳузурига бориб бу ҳақида сўрадим», дейдилар.\nОиша онамиз Пайғамбар соллаллоҳу алайҳи васаллам билан уй шароитида кўп яшаганлари учун бу каби масалаларни яхши билар эдилар. Шунинг учун ҳам эркагу аёл саҳобалар у кишининг ҳузурларига масала сўраб кўп боришар эди. Мана, Зайд ибн Холид розияллоҳу анҳу ҳам мазкур масалани сўраб Оиша онамизга мурожаат қилдилар.\n«Мен сизларга Набий соллаллоҳу алайҳи васаллам нима қилганларини айтиб берурман», дедилар.\nЎзимча «Ҳам эшик очилганда ташқарини тўсиб туради, ҳам ҳужранинг ичи бир оз бўлса ҳам чиройли кўринади», деб ўйладим.\nЧунки бошқа ривоятларга кўра, мазкур наматда қанотли отларнинг сурати бор эди. Сўнгра Пайғамбар соллаллоҳу алайҳи васаллам ўзларининг бу ишларини шарҳлаб:\nШундан кейин уй ичида жонлиқнинг сурати бор нарсани сақлаш жоиз эмаслиги билинди.\nЯъни, ўша наматдан ўтирганда ёнбошга суяш учун иккита болиш қилдик.\nЯъни, икки болишнинг ичига хурмо пўстлоғининг ички тарафидаги юмшоқ толалардан солдим.\nЧунки, мато йиртилгач, ундаги суратлар ҳам парчаланиб кетади. Қолаверса, бу нарсалар болиш қилинганда ҳурматли жойга эмас, ёнбошга, паст жойга қўйилади, топталади.\nДемак, пардаларда ҳам жонли нарсанинг сурати бўлмаслиги керак. Болиш ва шунга ўхшаш оёқости бўладиган нарсада бўлса, ҳечқиси йўқ. (“Ҳадис ва Ҳаёт” китобидан). Валлоҳу аълам!


Қозоғистонда шифокор ва унинг турмуш ўртоғига нисбатан коронавирус учун ПЗР текшируви натижаларини сохталаштиришда айбланган ҳукм чиқарилди\nОқтўбе суди шифокор ва унинг турмуш ўртоғига коронавирус аниқланган ПЗР тестининг сохта гувоҳномаларини сотишда айбдор деб топилди.\nАгар ҳукм қонуний кучга кирса, турмуш ўртоқларнинг ҳар бири 200 ойлик ҳисоб-китоб индекси (550 минг тенге ёки 1300 долларга яқин) миқдорида жарима тўлаши керак бўлади.\nПрокуратура маълумотларига кўра, Оқтўбе фуқароси хусусий клиникалардан бирида врач бўлиб ишлайдиган хотини учун ПЗР тестининг сохта салбий натижаси керак бўлган харидорларни топган. Шифокор ҳужжатни сохталаштирган. У жами тўққизта сохта гувоҳнома берган. Ҳар бир харидор ҳужжат учун 7500 тенге (17,6 доллар) тўланган.\nТергов шифокор ва унинг турмуш ўртоғига нисбатан Жиноят кодексининг 385 моддаси 2 қисми («Сохта ҳужжатлар, штамплар, муҳрлар, бланкалар, давлат почта маркалари, давлат мукофотларини қалбакилаштириш, тайёрлаш ёки сотиш») бўйича айблов қўйди. Прокуратура айбланувчиларни бир йилга озодликдан маҳрум этишни талаб қилди.\nТурмуш ўртоқларни ҳимоя қилган адвокат Малика Байдекенованинг сўзларига кўра, судланувчилар ўз айбларини тўлиқ тан олишган ва қилган ишларидан чуқур пушаймон бўлишган.\n«Бу ўйламасдан қилинган ҳаракат эди. Оммавий ахборот воситалари ПЗР тестлари натижаларини сохталаштираётгани ҳақида оммавий ахборот воситалари ёзишни бошлаганда, эр-хотин ўз фикрларини ўзгартириб, ёлғон ҳужжатлар тузишни тўхтатдилар. Суд уларнинг вояга етмаган учта фарзанди борлигини ҳисобга олиб, барчага 555,600 тенге жарима солди. Ҳукмдан мамнунмиз. Биз апелляция бермоқчи эмасмиз»,- деди адвокат Байдекенова.\nҚозоғистонда коронавирус билан боғлиқ сохта ҳужжатлар, шу жумладан сохта сертификатлар ва эмлаш паспортлари ҳақида хабарлар кўпаймоқда. Бир кун олдин Манғистау вилояти полицияси 150 та эмлаш паспортини сотишда гумон қилиниб, саккиз киши ҳибсга олинганини эълон қилди.


Bellingcat тадқиқоти: Италия Туркманистонга €257 миллионлик қурол етказиб берган\nТуркманистон катта миқдордаги қурол-яроғларни ЕИ мамлакатларидан сотиб олади. Катта қисм қуролларни Италия етказиб беради, дея таъкидлади Bellingcat тадқиқот гуруҳи.\n2008 йилда ЕИ мамлакатлари умумий мавқеи қабул қилган бўлиб, унга кўра, бу мамлакатлар репрессив мамлакатларга қурол экспорт қилишдан воз кечишлари керак бўлади. Бундан ташқари Италияда «Ҳукуматлари Инсон ҳуқуқлари бўйича халқаро конвенцияни бузилишида жавобгар бўлган мамлакатларга қурол экспорти ва бу мамлакатлар орқали қурол транзити тақиқланиши»га қаратилган маҳаллий қонун ҳам мавжуд.\nКўриниб турибдики, бу ҳар икки қонун Туркманистонга нисбатан қўлланилиши керак, чунки бу мамлакат ҳукумати ҳар қандай муқобил сиёсий қарашларни, виждон эркинлиги ҳуқуқларини таъқиб қилади ва аҳолини ҳар қандай ахборот олишларини қатъий назоратда ушлаб туради.\nШунга қарамай, Европа Иттифоқнинг йиллик ҳисоботига қараганда, 2007 йилдан 2017 йилга қадар Туркманистон Европа мамлакатларидан 370 млн евролик қурол сотиб олган, шундан 76% (257 млн евро) Италия ҳиссасига тўғри келади, бу дегани Италия Европа мамлакатлари орасида Туркманистонга қурол етказиб берувчи асосий давлат эканини англатади.\nЕИнинг кўплаб мамлакатлари ўзларининг қурол экспортлари тўғрисидаги маълумотларни очиқчасига эълон қилишади, бироқ Италия буни яширади, экспортнинг бу пунктини – «турли» дея атайди, бу ўз навбатида суриштирувларда айрим мураккабликларни келтириб чиқаради ва йил давомидаги маълумотларни аниқлаш имконини бермайди.\nARX-160 русумидаги милтиқ экспортнинг асосий қисмини ташкил қилади. Бу қуролни 2018 йил сентябрида бўлиб ўтган ҳарбий парад вақтида кўриш мумкин эди. 2017 йилда Туркманистонга €528 минглик 300та қурол етказиб берилди.\n2018 йилда Мустақиллик куни шарафига ўтказилган ҳарбий парадда Италия вертолётлари– иккита AW-109 ва иккита AW-139 кўзга ташланди, бу вертолётлар Туркманистоннинг Оқтепа ҳарбий базасида ҳам мавжуд.


Ёғни йўқотиб, мушакларни сақламоқчи бўлсангиз, оч қолинг\n12:28 / 27.05.2019\nНима учун вақти-вақти билан овқатдан воз кечиш парҳезда ўтиришга қараганда яхшироқ?\nВақти-вақти билан оч қолиш парҳездан нимаси билан фарқ қилади?\nТанаффусли оч қолиш (Intermittentfasting, IF) – оч қолиш ва чекловларсиз овқатланиш вақтини навбатма-навбат алмаштириш даври. Масалан, саккиз соат давомида овқатланишингиз ва келаси 16 соат давомида оч қолишингиз мумкин. Бир сутка овқатланиб, келаси суткада оч қолишингиз, агар беш кун овқатлансангиз, икки кун оч қолишингиз мумкин.\nIF’нинг парҳездан асосий фарқи овқатланиш вақтида ўзингиз истаган таомни танлашингизда. Севимли маҳсулотларни рациондан чиқариш, калорияларни ҳисоблаш ва порцияни ўлчаш шарт эмас. Шунингдек, паст калорияли парҳездан фарқли равишда ҳолсизликни ҳис этмайсиз, шунинг учун осонликча овқатланиш режасига амал қилишингиз мумкин.\nОч қолиш ёрдамида озиш мумкинми?\nОч қолиш – озиш учун яхши танлов эмасдек туюлади. Ахир рацион кескин қисқартирилганида организм қувватни сақлаш режимига ўтади, овқат олиш имконига эга бўлганида эса кучли тарзда ёғ тўплайди.\nБу механизм одамларни исталган қатъий парҳездан кейин вазн тўплашга мажбур қилади, бироқ гап оч қолиш ҳақида кетганида у иш бермайди.\nМетаболизм билан нима содир бўлади?\nГап шундаки, метаболизмнинг секинлашуви – тезкор жараён эмас. Тана ёмон кунлар келганини тушунишидан аввал бир неча кун ўтиши лозим.\nБундан ташқари, илк 14-36 соат оч қолиш вақтида метаболизм тўққиз фоизга ортади. Аждодларимиз қандай шароитларда яшаганини ёдга олсак, буни тушуниш осон. Истеъмол қилишдан аввал уни тутиш ёки йиғиб олиш керак эди. Жараёнлар секинлашган, қувват эса мавжуд бўлмаса, қандай югурасиз?\nШунинг учун «ёпилишдан» аввал тана егулик излаш учун сизга 2-3 кун беради ва ана ундан кейин тежамкорлик режимига ўтади.\nМетаболизм ортганда, овқат келиб тушмаганида захирадагиларни сарфлаш – ёғларни эритиб, улардан ёқилғи сифатида фойдаланиш керак.\nОч бўлганингизда қувват қаердан келади?\nҚувватнинг иккита асосий манбаи мавжуд – углевод ва ёғлар. Деярли ҳар доим улар бир-бирининг ўрнини босиши мумкин. Углеводлар бор – уларни қувватга айлантирамиз, углеводлар кўп бўлса, уларнинг ёғини захирага тўплаймиз, углеводлар бўлмаса – захирадаги ёғлардан фойдаланамиз. Бироқ истиснолар мавжуд.\nМия ёғлардан фойдалана олмайди: унга фақат углеводлардаги глюкоза керак. Чунки мия – бизда мавжуд энг қимматли нарса. Оч қолиш вақтида гликоген кўринишида захирада ётган барча глюкозани еб битиради, кейин эса жигар ёғ кислоталарини кетон таналар – энергиянинг муқобил манбаига қайта ишлайди.\nБу вақтда организмнинг қолган қисми ёғ ҳужайраларингиздан олинган ёғ кислоталарини еб битиради.\nБу оддий назария эмас, IF амалиётда яхши натижалар беради: уч ой давомида ҳар икки кунда бир марта оч қолиш 3-5,5 кг ёғдан халос бўлишда ёрдам беради.\nПаст калорияли парҳез тезроқ ишлайди: ўша вақт давомида 1-4 фоизга кўпроқ ёғни йўқотишда ёрдам беради. Бироқ унинг битта катта камчилиги бор: ёғ билан бирга мушак массасини ҳам йўқотасиз. Узоқ парҳездан фарқли равишда даврий оч қолиш мушакларга таъсир кўрсатмайди.\nДаврий оч қолиш мушакларга қандай таъсир қилади?\nОч қолиш паст калорияли парҳезга қараганда мушак массасини 3-4 марта кўпроқ сақлайди. 2-3 ой давомида даврий оч қолиш мушак массасига умуман таъсир қилмайди ёки уни аҳамиятсиз равишда камайтиради.\nМушак ҳажми ўзгармаса ҳам оч қолишнинг юмшоқ режими билан (16 соат оч қолиш, 8 соат овқатланиш) сиз куч кўрсаткичларини оширишингиз мумкин. Шундай экан, ташқи кўриниш учун эмас, спорт натижаларига эришиш учун оч қолаётган бўлсангиз, даврий оч қолиш кўрсаткичларингизга таъсир қилмайди.\nМушакларни йўқотмай озиш – даврий оч қолишнинг ягона ижобий жиҳати эмас. IF’нинг кўп сонли ишқибозлари овқатланишнинг бундай режимини соғлиқ учун фойдаси сабаб танлашади.\n01:13 / 15.10.2019\nАтамбоев судга мажбурлаб келтирилса очлик эълон қилиш билан таҳдид қилди\n14:58 / 01.06.2019\nТун учун 5 та маслаҳат: Қорин дам бўлмайди ва вазн йўқотилади\n16:48 / 24.05.2019\nУйқу вақтида озишнинг самарали усуллари


Ўзбекистон Профессионал Футбол Лигаси 2016 йилги мавсумга якун ясади. Кеча Олий Лига 30-тури доирасидаги сўнгги ўйинлар ўтказилди. Мавсум якунларига кўра Тошкентнинг “Локомотив” жамоаси 74 очко тўплаган ҳолда ўз тарихида биринчи бора Ўзбекистон чемпионти ғолибига айланди.\nАввалги мавсум чемпиони – “Пахтакор” эса ушбу мавсумда 5-ўрин билан кифояланди. Олий Лига тўпурарлари баҳсида эса “Локомотив” ҳужумчиси – Темурхўжа Абдуҳолиқов 22 голга муаллифлик қилган ҳолда барча рақибларини ортда қолдирди.


16:27 / 23.08.2017\nCadillac компанияси CTS-V седанининг Glacier Metallic Edition номини олган махсус сериясини ишлаб чиқармоқда. Америка компанияси Cadillac'нинг 115 йиллигига чекланган ададда - 115 та седанни тақдим этади. Motor1 шу ҳақида хабар берди.\nФақатгина АҚШ бозорига йўналтирилган махсус Glacier Metallic Edition серияли Cadillac CTS-V эксклюзив оч кулрангга бўялади. Бундан ташқари, седан экстерьери Carbon Fiber Package дизайн-пакети деталлари, хусусан, олд сплиттер, орқа спойлер, 19 дюймли ғилдирак дисклари ва тўқ қизил рангдаги Brembo суппортлари билан тўлдирилган. Автомобиль салони Recaro спорт креслолари билан жиҳозланган.\nCTS-V Glacier Metallic Edition шунингдек уч зонали иқлим назорати ва барча креслоларни иситиш тизимлари, люк ҳамда видео ёзувчи Performance Data Recorder қурилмаси билан таъминланган.\nМахсус серияли Cadillac CTS-V сентябрь ойидан Америка автосалонларида сотувга чиқади. Янги автомобилнинг минимал баҳоси - 103 885 доллар.\nюбилей Cadillac CTS-V махсус серия


Марказий банк сайти хакерлар ҳужумига учради - Халқ сўзи\n26 Май, Якшанба\nМарказий банк сайти хакерлар ҳужумига учради\n17:18 28 Август 2018 Жамият\nКеча Испания Марказий банки хакерлар ҳужумига учраши оқибатида ишламай қолган. Бу ҳақда ABC хабар берди.\nМаълумотларга кўра, мазкур молия муассасаси веб-саҳифасига киришдаги муаммолар якшанба кунида ҳам кузатилган. Айни пайтда техник хизмат ушбу ҳужум асоратларини бартараф этиш устида иш олиб боряпти. Манбанинг қайд этишича, киберхуруждан кўзланган мақсад Марказий банк сайтини ишдан чиқариш бўлган.\nБироқ мазкур уриниш сайт ва унинг маълумотлар базасига жиддий зарар етказмаган, шунингдек, қандайдир маълумотларни ташқарига чиқиб кетиш хавфи ҳам йўқ.\nУшбу жиноятни содир этганлар ҳозирча аниқланмади, лекин улар Anonymous хакерлик гуруҳига тегишли эканлиги тахмин қилинмоқда.\nИштихонда бир оиланинг беш аъзоси ўлдириб кетилди\nҚуртлаган товуқ гўшти сотилгани акс этган видео тарқалди\nИштихонда бир оиланинг беш аъзоси ўлимига сабабчи бўлган қотиллар қўлга олинди\nЎзбекистон халқ артисти Ортиқ Отажонов вафот этди\nЁзувчи Тоҳир Малик вафот этди


Добавлено: 08.04.2016, 14:08\nРеспублика Гидрометеорология марказининг хабар беришича, 9 апрель куни Тошкентда ҳаво ўзгариб туради, кечаси ва эрталаб бироз ёмғир ёғади, кундузи ёғингарчилик бўлмайди. Шарқдан секундига 5-10 метр тезликда шамол эсади. Кечаси 8-10, кундузи 13-15 даража иссиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 3-8, кундузи 13-18 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, кечаси ва эрталаб айрим жойларда ёмғир ёғади, кундузи ёғингарчилик бўлмайди. Шарқдан секундига 7-12 метр тезликда шамол эсади. Кечаси 3-8, кундузи 13-18 даража иссиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 3-8, кундузи 15-20 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, кечаси ва эрталаб айрим жойларда ёмғир ёғади, кундузи ёғингарчилик бўлмайди. Шарқдан секундига 5-10 метр тезликда шамол эсади. Кечаси 7-12, кундузи 13-18 даража иссиқ бўлади.


Трамп Саудия Арабистонининг янги валиаҳд шаҳзодаси билан мулоқот ўтказди\n00:45 / 22.06.2017\nАҚШ президенти Дональд Трамп 21 июнь куни телефон орқали Саудия Арабистонининг янги валиаҳд шахзодаси Муҳаммад бин Салмон Ал Сауд билан терорчиликка қарши кураш ва Фаластин-Исроил ихтилофини тартибга солишни муҳокама қилди. Бу ҳақда Оқ уй баёнотида айтилди.\nИкки томон «террорчиларни қўллаб-қувватловдан маҳрум этиш ва Қатар атрофида давом этаётган зиддиятларни ҳал қилиш йўлларини” муҳокама қилишган. “Улар исроилликлар ва фаластинликлар ўртасида барқарор тинчликка эришиш бўйича саъй-ҳаракатларни ҳам муҳокама қилишган”, деб маълум қилинди Оқ уйда.\nТрамп Муҳаммад бин Салмон Ал Саудни валиаҳд шаҳзода этиб тайинланиши билан табриклади. Трамп ва шаҳзода "хавфсизликнинг умумий мақсадларига эришиш учун яқиндан ҳамкорлик қилишга келишиб олишди”. “Улар АҚШ ва Саудия Арабистони ўртасида ўзаро иқтисодий ҳамкорликни янада чуқурлаштириш йўлларини муҳокама қилишди”, деб қўшимча қилинди Оқ уйда.


Франкфурт автосалонида бизни нималар кутмоқда?\n09:43 / 15.09.2015\nБугун, 15 сентябрь куни Франкфуртда йилнинг энг йирик автошоуси очилади. Бу кўргазмада намойиш этилган автомобиллар бутун жаҳон автосаноатининг тараққиёт йўлини белгилаб беради. Франкфуртда жуда кўплаб автомобиллар тақдимоти бўлиб ўтади.\nАлбатта, янги Opel Astra. Шунингдек, Kia Sportage’нинг янги авлоди. Эски авлод Sportage’ларидан сезиларли яхшиланган моделнинг ҳозирча энг муҳим жиҳати — нархи номаълум, холос. Унинг савдоси 2016 йилда бошланиши ва бошқа тафсилотлари ҳақида аввалроқ ёзилганди.\nЖорий Франкфурт автосалонини ҳеч бир муболағасиз «кросовверлар салони» деб аташ мумкин. Шу вақтгача ҳеч бир кўргазмада SUV сегментига мансуб бунчалик кўп автомобиль тақдимоти бўлиб ўтмаган. Бу сафар ҳатто Bentley ҳам бу йўналишда ўзини кўрсатишга қарор қилган — Британия компанияси ўз тарихидаги илк йўлтанламас — Bentayga билан Германияга келади. Инглизлар уни нафақат «жаҳондаги энг бақувват, энг эксклюзив ва энг ҳашаматли» деб атамоқда, балки энг тезкор кроссовер сифатида ҳам кўрмоқда — Bentley Bentayga соатига 301 километр тезликда ҳаракатлана олади; таққослаш учун, энг кучли Porsche Cayenne спидометр кўрсаткичини узоғи билан 284 километр/соатга олиб чиқа олади, холос.\nJaguar ва кроссовер — бу ҳам қулоққа нотаниш сўз бирикмаси, бироқ улар ҳам F-Pace номли модель билан «кроссоверлар тақдимоти» рўйхатида бор. Мазкур автомобилнинг барча тафсилотлари автосалоннинг биринчи кунида маълум бўлади, бироқ ҳозирдан бир нарса — F-Pace катта қизиқишга сабаб бўлиши аниқ, чунки сўнгги вақтларда Jaguar муҳандислари тайёрлаган машиналар фақат ижобий таассурот қолдирмоқда.\nVolkswagen Tiguan’ни ҳам ёддан чиқармаслик керак. Немислар сир сақлашни яхши билишади ва ҳозирча бу автомобиль ҳақида ҳеч нарса маълум эмас. Бундан ташқари, BMW учун кўп жиҳатдан инқилобий модель ҳисобланган X1 ҳам Франкфуртда намойиш этилади. Унинг инқилобийлиги шундаки, автомобиль олд юргизгич билан ҳаракатга келади. Шунингдек, Lexus компанияси RX’нинг Европа бозори учун мўлжалланган янги версиясини, Ford катта Edge кроссоверини, Nissan янги авлод «Навар» пикапини, Citroen’нинг шўъбаси ҳисобланган DS эса 4 Crossback моделларини кўз-кўз қилиш учун Франкфуртга келади. Буларнинг бирортаси концепт эмас, бари тез орада савдода пайдо бўлади.\nЕнгил автомобиллар орасида эса BMW’нинг мутлақо янги «еттиси» энг қизиқарли модель бўлиши кутилмоқда. Автомобиль ҳақиқий маънода инқилобий — унда ақлбовар қилмас даражада кўп янгиликлар татбиқ этилган, имо-ишора орқали бошқариш тизимлари ва жаҳондаги энг зўр ўт олдириш калити билан таъминланган.\nЯнги Audi A4’нинг премьераси ҳам сабрсизлик билан кутилмоқда — мазкур модель Mercedes-Benz C-class ва учинчи серия BMW каби рақобатчиларга кучли зарба бўлиши тахмин қилинмоқда. Айтмоқчи, BMW’нинг 3-серияси ҳам Франкфуртда битта премьерага айланади. Mercedes эса S-class негизидаги кабриолет билан жавоб беради. Агар «Мерс» камлик қилса, Rolls-Royce’нинг стендига ўтиб, Dawn кабриолетидан баҳра олиш мумкин.\nАрзон автомобиллар сегментида ҳам бир қатор янгиликлар бор. Масалан, Suzuki унча катта бўлмаган ва нархи ҳам ҳамёнбоп Baleno хэтчбекини намойиш этади, Renault эса янги Megane’ни намойиш этади.\nФранкфуртда у ёки бу марка яқин йиллар ичида қайси йўналишда ривожланишини кўрсатиб берувчи истиқболли концептларнинг намойиши ҳам бўлиб ўтади. Бу ерда ҳам, хоҳлайсизми-йўқми, кўз кроссоверларга тушади — масалан, Mazda компаниянинг йўлтанламас купесининг кейинги авлоди бўлиши мумкин бўлган (ва катта эҳтимол билан CX-6 индексини оладиган) Koeru моделини намойиш этади.\nSsangYong ҳам иккита истиқболли йўлтанламасни омма эътиборига ҳавола қилади, Citroen эса айнан Франкфурт автосалони учун махсус Cactus M йўлтанламас кабриолетини ишлаб чиқди. Қайта туғилган Borgward ҳам Хитойда ишлаб чиқариладиган кроссовери билан қатнашади. Nissan ҳам янги кроссовернинг (айтишларича, у Juke’нинг ўринбосари экан!) концепти билан бизни таништириш ниятида.\nУмуман, Франкфуртда томошага арзирли автомобиллар кўп. Бу сўнгги йиллардаги энг қизиқарли автосалон бўлиши кутилмоқда. Унинг бошланишига озгина қолди.


Янги Зеландиядаги Меллонсфолли Ранч аҳоли маскани 7,5 миллион долларга баҳоланди. Бу ҳақда CNBC хабар бермоқда.\nҲудудда ўнлаб бинолар мавжуд бўлиб, бундан ташқари, харидор асал ишлаб чиқариш бўйича тайёр бизнесни қўлга киритади. Аҳоли маскани нисбатан янги – уни 2006 йилда вестернларни ёқтирувчи маҳаллий фуқаро барпо этган. У АҚШнинг Вайоминг штатида жойлашган ковбойлар шаҳарчасига ўхшаб кетади.\nАҳоли маскани 22 кишига мўлжалланган – бу ердаги учта уйга шунча киши сиғади. Уйлар ёнида шериф офиси, кинотеатр ва суд биноси жойлашган. Окленддан Меллонсфолли Ранчгача машинада олти соатда етиб бориш мумкин.\nКиритилди: 07:07 30.06.2020. Ўқилди: 1166 марта. Фикрлар сони: 0 та.


Венесуэла президенти мухолифатни террорчи болаларни тайёрлашда айблади\nВенесуэла президенти Николас Мадуронинг маълум қилишича, мухолифат болаларни террорчилик гуруҳлари учун машқ қилдирмоқда. Давлат раҳбари ўз рақибларига таъсир кўрсатиш мақсадида Рим папаси Францискка мурожаат қилмоқчи. Бу ҳақда Reuters агентлиги хабар тарқатди.\n- Мен Францискка мурожаат қилмоқчиман. У бизга зўравонликни тўхтатишда ёрдам бериши лозим, - дея маълум қилди Мадуро миллий телевидениеда чиқиш қилиб.\nВатинканга ёрдам сўраб можарода қатнашаётган ҳар икки томон мурожаат қилган, бироқ католик черков вакиллари билан музокаралар ўтган йилнинг кузида ҳеч қандай натижа келтирмади.\nШу билан бирга, венесуэлалик диний ҳамжамият вакиллари мухолифатни қўллаб-қувватлашмоқда. Уларнинг фикрича, Мадурони сайловлардан сўнг конституцияни қайта ёзиш борасидаги режалари ҳукуматни ўз қўлига тўплашга қаратилган ҳаракатдир.\nПанама ва Венесуэла инқироз туфайли ўзаро авиақатновларни тўхтатди\n18:12 / 25.04.2018


Фарғона вилояти. АГЕНТЛИКДАН МИННАТДОРМИЗ - Истеъмолчилар ҳуқуқларини ҳимоя қилиш Агентлиги\nФарғона вилояти. АГЕНТЛИКДАН МИННАТДОРМИЗ\n“Биз яшаётган уйнинг юқори қаватларига таъминотда сув босимининг пастлиги туфайли кейинги ойларда юқори қаватларга умуман ичимлик суви чиқмай қолди. Айни пандемия даври бўлгани сабаб бундан кўпчилик қийналиб қолишди. Зарурат туфайли сувларни мунтазам сотиб олиб фойдаланишга ҳар доим ҳам шароит ва имкон бўлмай қолди.\nМазкур ҳолат юзасидан турли идораларга оғзаки, ёзма равишда мурожаат қилдик, аммо шунга қарамасдан камчиликлар бартараф этилмади. Наилож ижтимоий тармоқ орқали “Пандемия пайти ҳатто қўлларимизни ювишга ҳам сув йўқ”лиги ҳақида мурожаат йўлладик.\nМонополияга қарши курашиш қўмитаси ҳузуридаги Истеъмолчилар ҳуқуқларини ҳимоя қилиш агентлиги Фарғона вилояти ҳудудий тузилмаси “Фарғона сув таъминоти” МЧЖ Фарғона шаҳар филиали билан кўтарилган муаммо бўйича хонадонларимизни ўрганиб чиқишди. Кўп қаватли уйимизга кирган ичимлик суви тармоғидаги мавжуд носозлик аниқланиб, улар таъмирланди.\nМуаммолар бартараф этилгани ва хонадонларимизга ичимлик суви тўлиқ кела бошлаганидан жуда хурсанд бўлдик. Шу ўринда мурожаатимизни ўз вақтида ижобий ҳал этишда кўмак берган Истеъмолчилар ҳуқуқларини ҳимоя қилиш агентлигига ўз миннатдорчилигимизни билдирамиз.\nФарғона шаҳар Музаффарова кўчаси 69-А уйда\nистиқомат қилувчи аҳоли”.\nCategory: Муаммо: мурожаат ва натижа 31.05.2020


Шавкат Мирзиёев: шифокорнинг ҳам, муаллимнинг ҳам фарзандлари бор, ахир - 22.12.2017, Sputnik Ўзбекистон\n"Бундан аввалги лойиҳада қурилган уйларнинг 35-40 фоиз бўм-бўш турибди, чунки улар невараю эвараларга олиб қўйилган", деди президент 22.12.2017, Sputnik Ўзбекистон\n12:46 22.12.2017 (янгиланди: 12:47 22.12.2017)\nТОШКЕНТ, 22 дек – Sputnik. Ўзбекистон президенти Шавкат Мирзиёев Олий Мажлис Сенати ва Қонунчилик палатаси аъзоларига Мурожаатномасида арзонлаштирилган уйлар қурилиши борасида ҳам фикр билдирди. Бу ҳақда Sputnik мухбири хабар бермоқда.\n22 Декабр 2017, 12:30\n“Илгари қураётган 6 сотихли уйларимиз анча қиммат эди. Тан олайлик, янги иш ўринлари яратмасдан, аҳолига даромад манбаси яратмасдан, оддий одамларга бундай уйларни сотиб олишга имконият бериш қийин эди. Натижада уйларни асосан бозор директорлари ва бошқалар сотиб олди. Бундан аввалги лойиҳада қурилган уйларнинг 35-40 фоиз бўм-бўш турибди, чунки улар невараю эвараларга олиб қўйилган. Шунинг учун биз оддий аҳоли ҳам сотиб олсин деган ниятда арзонлаштирилган уйларни қуришга қарор қилдик. Шифокорни ҳам, муаллимни ҳам фарзандлари бор, ахир”, деди президент.


Таътилдан сўнг ишга муваффақиятли қайтиш сирлари - XABARDOR.UZ\nБир дақиқа аввал пляжда ҳеч нимани ўйламай, маза қилиб дам олгандек туюлади. Яна иш столингиз ёнидасиз, фақат қорайган теригина таътилни ёдга солади. Иш унумдорлиги бўйича китоб муаллифлари Бизнес-инсайдерский нашриётига иш кунларини қандай қилиб осонлаштириш ҳақида гапириб беришди.\nТахтилдан кейинги ик кунини максимал даражада осонлаштириш учун олдиндан тайёрланинг. «Шахсий офис тиранини қўлга ўргатиш» китоби муаллифи Линн Тэйлор шундай дейди: «Кечаси уйқуга кетиш вақтини ортга сурманг, келаси куни эса офисга эртароқ келинг. Ҳеч ким чалғитмасидан кун давомида бажариладиган ишларни бир қисмини амалга оширасиз ".\nБир пайтнинг ўзида бир неча вазифани бажаришга ҳаракат қилманг\nБу кунга жуда кўп мажлис ва муддатли ҳужжатларни белгиламанг. «Идеал кўринишда биринчи кунда ҳеч қандай учрашувлар бўлмаслиги лозим», - дейди бизнес-спикер ва муаллиф Майкл Керр. - Иш моҳиятини тушуниш, бироқ чарчаб қолмаслик учун кунни бироз эркин қолдиришга ҳаракат қилинг.\nЁдда тутинг, сиз ўз фикрларингизни назорат қилишингиз мумкин. Яна ишга қайтишни ўйлаб, хафа бўлманг. Яхшиси ёқимли онларни миннатдорчилик туйғуси билан ёдга олган маъқул. Тахтил вақтида пайдо бўлган ҳордиқ лаҳзаларини узоқроқ муддатга чўзишга ҳаракат қилинг.


Азроил хато қилмайди - Баҳоуддин Нақшбанд ёдгорлик мажмуаси маркази\nАзроил хато қилмайди\n05 май 2015 й.\n1600 марта ўқилди.\nСулаймон алайҳис салом Яратгандан Азроилни дўст қилиб беришини илтимос қилиб сўрадилар. Тилак шаксиз бажарилди. Азроил дўстининг ёнига ҳар куни келиб турарди. Одатга кўра бир куни саройга келганида Сулаймон алайҳис салом билан бир одам суҳбатлашиб турганди. Азроил алайҳис салом у одамга қаттиқ тикилиб турдида, елка қисиб секингина чиқиб кетди. Меҳмон бундан қўрқиб:\n– Эй Сулаймон, бу киши ким эди? – деб сўради.\n– Азроил, – деб жавоб бердилар.\n– Айтдим у менга қаттиқ назар солди. Жонимни олиш учун келган бўлса керак. Назаримда яна келадигандек туюлмоқда. Мен ҳали яшамоқчиман. Сиздан ягона илтимосим, шамолга амр этинг, мени узоқ Ҳинд диёрига олиб бориб ташласин.\nСулаймон алайҳис салом шамолга буюрган эдилар, шу заҳоти айтилган жойида муҳайё бўлди.\nЭртасига Азроил яна дўстининг зиёратига келганида ундан сўрадилар:\n– Кеча ёнимдаги меҳмонга нега қаттиқ тикилдинг, у бундан қўрқиб кетди?\n– Ўзим ҳам тушунмадим. Менга унинг жонини ўша дақиқада Ҳинд диёрида олиш буюрилди. У эса Шомда, сизнинг ҳузурингизда эди. Итоат этиш учун елдек учиб Ҳинд диёрига бордим. Ёнимда ўша меҳмонингиз пайдо бўлди. Буйруққа итоат этиб, унинг жонини ўша ерда олдим.


НАВРЎЗ АРАФАСИДА САЁҲАТ – Сирдарё вилояти касаба уюшмалари ташкилотлари бирлашмаси Кенгаши\nНАВРЎЗ АРАФАСИДА САЁҲАТ\n25.03.2019 27.03.2019 sirdaryo\nСўнгги икки йилда байрам саналарини нишонлаш даврида қўшимча ишланмайдиган кунлар белгиланиши, дам олиш кунларининг кўчирилиши натижасида саёҳатлар уюштирилиб туризм манзил ва миқдори кенгайиб бормоқда.\nХусусан, 22 март куни Сирдарё вилоят касаба уюшмалари ташкилотлари бирлашмасининг 50 нафар ишчи- ходимлари Қозоғистон Республикаси ҳудудидаги Туркистон шаҳрида жойлашган Хожа Аҳмад Яссавий мақбарасини зиёрат қилишди.\n– Йўлга чиққанимиздаёқ саёҳат завқи ва таассуроти бошланди. Аждодларимиз барпо этган бетакрор обидалар, буюк шахслар қабрларини зиёрат қилиб, мен ўзимда кучимга куч, ғайратимга ғайрат қўшилганини ҳис этдим. Бизни доимий равишда маънавиятимиз бойишида ҳисса қўшаётган касаба уюшмаларидан миннатдормиз, – дейди бирлашма ходими Шириной Умаралиева.\n– Жамоамиз билан юртимизнинг диққатга сазовор гўшаларига кўплаб саёҳатлар уюштириб келмоқдамиз. Бу гал ХII асрда ижод қилган бутун шарқ дунёсига машҳур қадимги туркийзабон шоир, Аҳмад Яссавий мақбараси зиёратига бордик, – дейди бирлашма бошланғич касаба уюшма қўмитаси раиси Бахтиёр Ҳайдаров. – Ходимларимизнинг айримлари учун илк хориж сафари бўлди. Чегара пост назорати ходимлари ҳушёрлиги, тун- у кун сарҳадларимиз назоратида бўлиши барчамизни хушнуд этди. Бир кунлик саёҳат давомида серқуёш ватанимизни тинмай эслаб, соғинганлар бўлди. Айниқса, гидлар томонидан мақбарага Соҳибқирон Амир Темурнинг буйруғи билан барпо этилган таърифини беришлари бизни фахрлантириб юборди. Бунёдкор аждодларимиз нафақат ватанимиз тупроғида, балки ер куррасининг кўплаб нуқталарида улуғвор обидалар яралишига бошчилик қилганликлари таҳсинга лойиқ.\nНаврўз арафасида ташкил этилган ушбу саёҳат байрамона кайфиятни янада кўтарди. Саёҳатда тизимда меҳнат қилган меҳнат фахрийлари ва пенсия ёшидаги ходимларнинг иштирок этиши касаба уюшмалари томонидан бу тоифадаги ходимларга бўлган алоҳида эътиборнинг яна бир исботидир.\n← КАСАБА УЮШМАЛАРИНИНГ НАВРЎЗ БАЙРАМ ТАДБИРЛАРИ БОШЛАНДИ\n“Ўзбекистон буйлаб саёхат қил!” ички туризмини ривожлантириш бўйича Дастур асосида ташкил этилган саёҳат →\n23.06.2016 sirdaryo ИФТИХОР ТУЙҒУСИda fikr bildirishni o'chirish\n23.12.2016 sirdaryo ҚОНУНЧИЛИКДАГИ ЎЗГАРИШЛАРda fikr bildirishni o'chirish\nНАЗМ МУЛКИНИНГ СУЛТОНИ\n09.02.2016 sirdaryo НАЗМ МУЛКИНИНГ СУЛТОНИda fikr bildirishni o'chirish


Той өткериў тәртибин бузғалығы ушын жәрийма муғдары белгиленди\n«Өзбекстан Республикасының айырым нызам ҳүжжетлерине өзгерис ҳәм қосымшалар киргизиў ҳаққында»ғы Нызам (ЎРҚ-612-сан, 17.03.2020-ж.) Президент тәрепинен имзаланды.\nНызам менен бир қатар нызамлар ҳәм кодекслерге тийисли өзгерис ҳәм қосымшалар киргизилди.\nАтап айтқанда, Ҳәкимшилик жуўапкершилик ҳаққындағы кодекс (https://www.lex.uz/acts/97664) тойлар, шаңарақлық мәресимлер, мереке ҳәм мәресимлер өткериў тәртибине байланыслы талапларға бойсынбағанлығы ушын жуўапкершиликти нәзерде тутыўшы статья менен толтырылды.\nОған көре, тойлар, шаңарақлық мәресимлер, мереке ҳәм мәресимлер өткериўши шахс тәрепинен усы илажларды өткериў тәртибине байланыслы талапларға бойсынбаў пуқараларға БЕМның 10 есеси (2 млн 230 мың сум) муғдарында жәрийма салыўға себеп болады.\nСондай-ақ, тойханалар, кафе ҳәм ресторанлардың лаўазымлы шахсы тәрепинен тойлар, шаңарақлық мәресимлер, мереке ҳәм мәресимлерды өткериў тәртибине байланыслы талапларға бойсынбаў БЕМның 30 есеси (6 млн 690 мың сум) муғдарында жәрийма салыўға себеп болады.\nТойхана, кафе ҳәм ресторанлар ийеси тәрепинен усы ҳуқықбузарлық ҳәкимшилик жаза қолланылғанан кейин 1 жыл даўамында қайта исленген болса, БЕМның 50 есеси (11 млн 150 мың сум) муғдарында жәрийма салыўға себеп болады.\nБул тәртип Нызам рәсмий жәрияланған күннен баслап 3 ай өткеннен кейин әмелге киргизиледи.\nНөкис қаласы әдиллик бөлими аға мәсләҳатшисы Зебо Базарбаева


ИНҲА талабалари шартнома тўловини эски нархда амалга оширади\nИНҲА талабалари шартнома тўловини эски нархда...\n22.05.2018 11:49 0 1462\nТошкентдаги ИНҲА университетида #MITCROADMAP2018 анжумани бўлиб ўтмоқда.\nАнжуманда сўзга чиққан Тошкентдаги ИНҲА университети ректори Сарвар Бобохўжаев бу йил таҳсил учун тўлов шартномалари қимматлашиши университетнинг 2,3,4-босқич талабаларига дахл қилмаслигини айтди. Бу талабалар эски нархларда шартнома пулларини тўлашади. Қўшимча тўловларни эса Ўзбекистон Республикаси Ахборот технологиялари ва коммуникацияларини ривожлантириш вазирлиги тўлашни зиммасига олади.\nРектор, шунингдек, университетда тадқиқотлар фаолияти бошланишини маълум қилиб, чет элдан профессор-ўқитувчилар жалб этилаётгани, маҳаллий ўқитувчиларни тайёрлаш жараёнлари ҳақида сўз юритди.\nАКТ вазирлиги IT-таълим\nСиёсат 24/02, 21:52\nАхборот технологиялари ва коммуникацияларини ривожлантириш вазирига янги ўринбосар тайинланди\nТехнология 09/02, 18:55\nМиллий геоинформацион дастурий таъминот яратиш борасида кореяликлар билан ҳамкорлик масаласи муҳокама қилинди\nТехнология 15/03, 18:06\nТелекоммуникациялар тармоғини ривожлантириш бўйича хорижлик экспертлар билан учрашув ўтказилди


SICHQON MUCHALI SEVGI - DAVOLASH\nГлавная » MUCHAL\nSICHQON MUCHALI SEVGI\nАвтор Davo На чтение 4 мин Просмотров 512 Опубликовано 21.10.2017\nSICHQON MUCHALI SEVGI Сичқон мучалидагилар кимлар билан турмушқуришлари мумкин ёки бунга таваккалқилмасликлари лозим\nСИЧҚОН МУЧАЛИ — СИЧҚОН МУЧАЛИ. Уларнинг ўзаро оилавий муносабатлари нозик бўлади. Чунки ўзаро бир-бирлари билан жуда ҳам ўхшаш бўлганликлари сабабли вақт ўтиши билан жонга тегишлари мумкин.\nСИЧҚОН МУЧАЛИ — СИГИР МУЧАЛИ. Сичқон ва Сигир мучалидагилар билан қурилган турмуш жуда ҳам муваффақиятлидир. Ҳар иккисининг бир-бирларига мувофиқлиги бор. Сигир мучалидагилар Сичқон мучалидаги жуфтини хотиржам қилади ва шундай беҳаловат, турли тасодифларга тўла замонда унинг хавфсизлигини таъминлайди. Ўзаро оила қуришлари тавсия этилади.\nСИЧҚОН МУЧАЛИ — ЙЎЛБАРС МУЧАЛИ. Сичқон ҳамда Йўлбарс мучалида туғилганлар билан оилавий ришталарнинг боғланиши ўзаро муроса қилиш шарти билан рухсат берилади. Чунки Сичқон мучалидагилар сокин, тинч ҳаёт кечиришни, пул топишни хуш кўрадилар, қандайдир жаҳоншумул масалалар уларни қизиқтирмайди. Бу эса Йўлбарс мучалидаги жуфтини жунбушга келтириши мумкин.\nСИЧҚОН МУЧАЛИ — ҚУЁН МУЧАЛИ. Қуён мучалидагиларнинг юмшоқ табиатлигига алданиб қолмаслик керак. Сичқон ва Қуён мучалидагиларнинг ўзаро оилавий муносабатлари мувофиқ эмас. Оила қуришлари тавсия этилмайди.\nСИЧҚОН МУЧАЛИ — АЖДЛРҲО (БЛЛИҚ) МУЧАЛИ. Сичқон мучалидагиларнинг Аждарҳо (Балиқ) мучалида туғилганлар билан ўзаро оилавий ришталари уйғундир. Аждарҳо (Балиқ) мучалидагилар Сичқон мучалидаги жуфтларига куч-қудрат бағишлайдилар, ўзлари эса Сичқон мучалидаги жуфтидан танқидий мулоҳазалар, зарур ва жўяли маслаҳатлар олади. Ўзаро оила қуришлари тавсия этилади.\nСИЧҚОН МУЧАЛИ — ИЛОН МУЧАЛИ. Илон мучалидагилар билан ҳам оилавий ришталарни боғлашлари мумкин. Улардан бири ўзини бахтли, деб ҳисоблаши мумкин, аммо иккинчиси ўзини бахтли, дея олмайди. Чунки Илон мучалидагиларнинг енгиллиги Сичқон мучалидаги жуфтини кўп ранжитиши кутилади.\nСИЧҚОН МУЧАЛИ — ОТ МУЧАЛИ. Сичқон ва От мучалидагилар ўзаро мувофиқ эмаслар, айниқса, олов унсуридаги От мучалида туғилганлар билан қурилган оила бахтсизлик келтиради. Ўзаро оила қуришлари тавсия этилмайди.\nСИЧҚОН МУЧАЛИ — ҚЎЙ МУЧАЛИ. Қўй мучалида туғилганлар Сичқон мучалидагининг қанча пули, даромади ва бойлиги борлигини билиб қолса, ҳеч иккиланмай унга мойил бўладилар. Чунки Қўй мучалидагилар оилавий муносабатларда тўкислик,\nмоддий-молиявий таъминланганлик шароитида ўзларини яхши ҳис этадилар. Аммо Сичқонлар ўз жуфтларининг бундай эркаликларига чидай олмайдилар. Уларнинг ўзаро узоқ вақт бахтли ҳаёт кечиришлари қийин кечади. Ўзаро оила қуришлари тавсия этилмайди.\nСИЧҚОН МУЧАЛИ — МАЙМУН МУЧАЛИ. Сичқон мучалидагиларнинг Маймун мучалида туғилганлар билан ўзаро оилавий ришталари уйғундир. Маймун мучалидагилар уларнинг устидан кулсалар ҳам Сичқон мучалидагилар уларни ўзларига ром қила оладилар. Маймун мучали соҳибини севиб қолган Сичқонлар ўз йўлдошини кечирадилар. Маймунлар эса Сичқон мучалидаги жуфти олдида ўзларини жуда ҳам қулай ҳис этадилар. Ўзаро оила қуришлари тавсия этилади.\nСИЧҚОН МУЧАЛИ — ТОВУҚ МУЧАЛИ. Товуқ мучалидагилар билан оила қуришлари мумкин. Фақат- гина Сичқон мучалидагилар Товуқ мучалидагиларни севиб қолган тақдирда. Бунинг боиси улар ўзаро фарқ қилувчи хусусиятларга эга: бирлари ишлаб пул топсалар, бошқаси жуда тезлик билан сарф-харажат қилишга мойилдир. Сичқон мучалидагилар пулга жуда эҳтиёткорлик билан муносабатда бўлади, тежаб-тергаб сарф-харажат қилади. Мабодо, Сичқон мучалидаги Товуқ мучалидагини севиб қолган бўлса, ўз жуфтининг пулга бўлган муносабатига чидайди. Оилавий муносабатларда бу жуда ҳам муҳим аҳамиятга эга. Айниқса, ҳозирги бозор муносабатлари, молиявий инқирознинг кучайиб бориши шароитида. Чунки бу омиллар оилавий муносабатларга ҳам ўз таъсирини кўрсатмай қолмаяпти.\nСИЧҚОН МУЧАЛИ — ИТ МУЧАЛИ. Ит мучалидагилар билан бирмунча вақт биргаликда яшашлари мумкин. Бундай оилада Ит мучалидагилар кўпроқ манфаат кўради. Ақлли ва ўзига тўқ, модций жиҳатдан таъминланган Сичқонлар билан биргаликда яшаш Ит мучалидагиларга жуда ҳам ҳуш ёқади. Бунга жавобан Ит мучалидагилар ўз жуфтига нисбатан вафо ва садоқат кўрсатадилар. Ўзаро оила қуришлари тавсия этилади.\nСИЧҚОН МУЧАЛИ — ТЎНҒИЗ МУЧАЛИ. Сичқон мучалидагиларнинг Тўнғиз мучалида таваллуд топганлар билан қурган турмуши жуда ҳам муваффақиятлидир. Уларнинг иккиси ҳам ўзаро жуда ўхшашдирлар ақлли ва ишлаб пул топишни яхши биладилар. Бир-бирларига монанддирлар. Ўзаро оила қуришлари тавсия этилади.\nСичқон мучали йилида туғилган машҳур ва таниқли шахслар: Умар Хайём, Соҳибқирон Амир Темур, Галилео Галилей, Уильям Шекспир, Нодирабегим (Моҳларойим), Жорж Вашингтон, П.И. Чайковский, Луи Армстронг, Аброр Ҳидоятов, Акмал Қосимов, Эркин Воҳидов, Ботир Зокиров, Муножат Йўлчиева, Юлдуз Усмонова ва бошқалар.\n(Visited 7 696 times, 2 visits today)